polyglot-tagger/wikipedia-language-snippets-filtered huggingface dataset:
ಈಗ ಭಾರತದಲ್ಲಿರುವ ಬಹುಭಾಗಗಳ ಮೇಲೆ ಜಾರಿಮಾಡಲಾಗಿದ್ದ ಈ 1889ರ ಅಧಿಕೃತ ರಹಸ್ಯಗಳ ಕಾಯಿದೆಯನ್ನು 1923ರಲ್ಲಿ ತಿದ್ದುಪಡಿ ಮಾಡಲಾಯಿತು. ರಾಜ್ಯದ ಭದ್ರತೆಗೆ, ದೇಶದ ಸಾರ್ವಭೌಮತೆಗೆ ಮತ್ತು ವಿದೇಶಿ ರಾಜ್ಯಗಳೊಂದಿಗಿನ ಸ್ನೇಹಶೀಲ ಬಾಂಧವ್ಯಗಳಿಗೆ ಸಂಬಂಧಿಸಿದ ಮಾಹಿತಿಯನ್ನು ಈ ಕಾನೂನು ಭದ್ರಪಡಿಸುತ್ತದೆ, ಮತ್ತು ಅವರ್ಗೀಕೃತ ಮಾಹಿತಿಯ ಬಹಿರಂಗಪಡಿಸುವಿಕೆಯನ್ನು ನಿಷೇಧಿಸುವ ನಿಬಂಧನೆಗಳನ್ನು ಇದು ಒಳಗೊಂಡಿದೆ. ಮಾಹಿತಿಯನ್ನು ಸಾರ್ವಜನಿಕರಿಗೆ ಬಹಿರಂಗಪಡಿಸುವುದಕ್ಕೆ ಸಂಬಂಧಿಸಿದ ಸರ್ಕಾರಿ ಅಧಿಕಾರಿಗಳ ಅಧಿಕಾರಗಳ ಮೇಲೆ, ನಾಗರಿಕ ಸೇವಾ ನಡವಳಿಕೆಯ ನಿಯಮಗಳು ಮತ್ತು ಭಾರತೀಯ ಗೋಚರತೆ ಕಾಯಿದೆ ಇವುಗಳು ಮತ್ತಷ್ಟು ನಿರ್ಬಂಧಗಳನ್ನು ವಿಧಿಸುತ್ತವೆ.
ಖಾಸಗಿ ಘಟಕಗಳು ಪ್ರತ್ಯಕ್ಷವಾಗಿ ಈ ಕಾಯಿದೆಯ ವ್ಯಾಪ್ತಿಯೊಳಗೆ ಬರುವುದಿಲ್ಲ. ಆದಾಗ್ಯೂ, ಸಾರ್ವಜನಿಕ ಪ್ರಾಧಿಕಾರವೊಂದರಿಂದ ಚಾಲ್ತಿಯಲ್ಲಿರುವ ಬೇರಾವುದೇ ಕಾನೂನಿನ ಅಡಿಯಲ್ಲಿ ಸಂಪರ್ಕಿಸಬಹುದಾದ ಮಾಹಿತಿಯ ಕುರಿತಾಗಿಯೂ ಮನವಿ ಸಲ್ಲಿಸಬಹುದಾಗಿದೆ. 2006ರ ನವೆಂಬರ್ 30ರಂದು ಹೊರಹೊಮ್ಮಿದ ಸ್ಥಿತ್ಯಂತರ-ಸೂಚಕ ತೀರ್ಮಾನವೊಂದರಲ್ಲಿ ಕೇಂದ್ರ ಮಾಹಿತಿ ಆಯೋಗವು ಪುನರ್‌ದೃಢೀಕರಣವನ್ನೂ ನೀಡಿ, ಖಾಸಗೀಕರಣಗೊಂಡ ಸಾರ್ವಜನಿಕ ಉಪಯೋಗದ ಕಂಪನಿಗಳು, ಅವು ಖಾಸಗೀಕರಣಗೊಂಡಿದ್ದರೂ ಸಹ ಕಾಯಿದೆಯ ವ್ಯಾಪ್ತಿಯೊಳಗೆ ಮುಂದುವರಿಯುತ್ತವೆ ಎಂದು ತಿಳಿಸಿತು. 2005ರ ಜೂನ್ 15ರಂದು ಚಾಲ್ತಿಯಲ್ಲಿದ್ದ ಅಧಿಕೃತ ರಹಸ್ಯಗಳ ಕಾಯಿದೆ ಮತ್ತು ಇತರ ಕಾನೂನುಗಳನ್ನು ಅಸಾಮಂಜಸ್ಯವೆನಿಸುವಷ್ಟರ ಮಟ್ಟಿಗೆ ಈ ಕಾಯಿದೆಯು ಸ್ಪಷ್ಟವಾಗಿ ಬದಿಗೊತ್ತಿ ತನ್ನ ಅಸ್ತಿತ್ವವನ್ನು ಸ್ಥಾಪಿಸಿತು.
ಕಾನೂನುಗಳನ್ನು ಮೊದಲಿಗೆ ಯಶಸ್ವಿಯಾಗಿ ಜಾರಿಗೆ ತಂದ ರಾಜ್ಯ ಸರ್ಕಾರಗಳೆಂದರೆ: ತಮಿಳುನಾಡು , ಗೋವಾ , ರಾಜಾಸ್ತಾನ , ಕರ್ನಾಟಕ , ದೆಹಲಿ , ಮಹಾರಾಷ್ಟ್ರ , ಅಸ್ಸಾಂ , ಮಧ್ಯಪ್ರದೇಶ , ಹಾಗೂ ಜಮ್ಮು ಮತ್ತು ಕಾಶ್ಮೀರ . ಮಹಾರಾಷ್ಟ್ರ ಮತ್ತು ದೆಹಲಿಯ ರಾಜ್ಯ ಮಟ್ಟದ ಶಾಸನಗಳು ಅತ್ಯಂತ ವ್ಯಾಪಕವಾಗಿ ಬಳಸಲ್ಪಟ್ಟವುಗಳು ಎಂಬುದಾಗಿ ಪರಿಗಣಿಸಲ್ಪಟ್ಟಿವೆ. ದೆಹಲಿ ಕಾಯಿದೆಯು ಈಗಲೂ ಚಾಲ್ತಿಯಲ್ಲಿದೆ. ಜಮ್ಮು ಮತ್ತು ಕಾಶ್ಮೀರವು ತನ್ನದೇ ಆದ, 2009ರ ಮಾಹಿತಿ ಹಕ್ಕು ಕಾಯಿದೆಯನ್ನು ಹೊಂದಿದೆ; ಇದು ರದ್ದುಮಾಡಲ್ಪಟ್ಟ 2004ರ & ಮಾಹಿತಿ ಹಕ್ಕು ಕಾಯಿದೆ ಮತ್ತು ಅದರ 2008ರ ತಿದ್ದುಪಡಿಯ ತರುವಾಯದಲ್ಲಿ ಬಂದ ಕಾಯಿದೆಯಾಗಿದೆ.
ಈ ಕೆಳಗೆ ನಮೂದಿಸಿರುವುದರ ಕುರಿತಾದ ಹಕ್ಕನ್ನು ನಾಗರಿಕರು ಹೊಂದಿರುತ್ತಾರೆ ಎಂಬುದಾಗಿ ಈ ಕಾಯಿದೆಯು ನಿರ್ದಿಷ್ಟವಾಗಿ ಹೇಳುತ್ತದೆ:
ಮುದ್ರಿತ ಪ್ರತಿಗಳು, ಅಡಕ ಮುದ್ರಿಕೆಗಳು, ಮೆದುತಟ್ಟೆಗಳು, ಟೇಪುಗಳು, ವಿಡಿಯೋ ಕ್ಯಾಸೆಟ್ಟುಗಳು ಸ್ವರೂಪದಲ್ಲಿ 'ಅಥವಾ ಇನ್ನಾವುದೇ ವಿದ್ಯುನ್ಮಾನ ವಿಧಾನದಲ್ಲಿ' ಅಥವಾ ಮುದ್ರಿತ ಪ್ರತಿಗಳ ಮೂಲಕ ಮಾಹಿತಿಯನ್ನು ಪಡೆದುಕೊಳ್ಳುವುದು.
ಕೇಂದ್ರಸರ್ಕಾರದ ಇಲಾಖೆಗಳಿಗೆ ಸಂಬಂಧಿಸಿದಂತೆ ಹೇಳುವುದಾದರೆ , ಮನವಿಯನ್ನು ಭರ್ತಿಮಾಡುವುದಕ್ಕಾಗಿ 10 ರೂ., ಪ್ರತಿ ಪುಟದಷ್ಟು ಮಾಹಿತಿಗೆ ತಲಾ 2 ರೂ. ಹಾಗೂ ಮೊದಲ ಗಂಟೆಯ ನಂತರದ ತಲಾ ಗಂಟೆಯ ಪರಿಶೀಲನೆಗಾಗಿ 5 ರೂ. ಶುಲ್ಕವನ್ನು ನಿಗದಿಪಡಿಸಲಾಗಿದೆ. ಒಂದು ವೇಳೆ ಅರ್ಜಿದಾರನು ಬಡತನರೇಖೆಗಿಂತ ಕೆಳಗಿರುವವರಿಗೆ ನೀಡಲಾಗುವ ಕಾರ್ಡನ್ನು ಹೊಂದಿದವನಾಗಿದ್ದಲ್ಲಿ, ಯಾವುದೇ ಶುಲ್ಕವು ಅನ್ವಯಿಸುವುದಿಲ್ಲ. ಇಂಥ ಕಾರ್ಡುದಾರರು ತಮ್ಮ ಅರ್ಜಿಯೊಂದಿಗೆ ತಾವು ಹೊಂದಿರುವ ಕಾರ್ಡಿನ ಒಂದು ಪ್ರತಿಯನ್ನು ಲಗತ್ತಿಸಬೇಕಾಗುತ್ತದೆ. ರಾಜ್ಯ ಸರ್ಕಾರಗಳು ಮತ್ತು ಉಚ್ಚ ನ್ಯಾಯಾಲಯಗಳು ತಮ್ಮದೇ ಆದ ನಿಯಮಗಳನ್ನು ನಿಗದಿಪಡಿಸುತ್ತವೆ.
ಸದರಿ ಮಾಹಿತಿಯನ್ನು ಪಡೆಯುವುದಕ್ಕೆ ಹಣವನ್ನು ಪಾವತಿಸಬೇಕಾಗುತ್ತದೆಯಾದ್ದರಿಂದ, ಮನವಿಯನ್ನು ನಿರಾಕರಿಸುವುದಕ್ಕೆ ಮತ್ತು/ಅಥವಾ "ಹೆಚ್ಚುವರಿ ಶುಲ್ಕಗಳ" ಒಂದು ಗಣನೆಯನ್ನು ಒದಗಿಸುವುದಕ್ಕೆ ನ ಉತ್ತರವು ಅವಶ್ಯವಾಗಿ ಸೀಮಿತಗೊಳಿಸಲ್ಪಟ್ಟಿರುತ್ತದೆ. ನ ಉತ್ತರ ಹಾಗೂ ಮಾಹಿತಿಗೆ ಸಂಬಂಧಿಸಿದಂತಿರುವ ಹೆಚ್ಚುವರಿ ಶುಲ್ಕಗಳನ್ನು ಠೇವಣಿಯಾಗಿಡುವುದಕ್ಕೆ ತೆಗೆದುಕೊಂಡ ಸಮಯದ ನಡುವಿನ ಅವಧಿಯನ್ನು, ಅವಕಾಶ ನೀಡಲಾಗಿರುವ ಕಾಲಾವಧಿಯಿಂದ ಹೊರಗಿಡಲಾಗಿರುತ್ತದೆ.
ಒಂದು ವೇಳೆ ಈ ಅವಧಿಯೊಳಗಾಗಿ ಮಾಹಿತಿಯು ಒದಗಿಸಲ್ಪಡದಿದ್ದಲ್ಲಿ, ಅದು ನಿರಾಕರಣೆಯಾಗಿ ಭಾವಿಸಲ್ಪಟ್ಟಿದೆ ಎಂದು ಪರಿಗಣಿಸಲಾಗುತ್ತದೆ. ಕಾರಣಗಳೊಂದಿಗಿನ ಅಥವಾ ಕಾರಣರಹಿತವಾಗಿರುವ ನಿರಾಕರಣೆಯು ಮೇಲ್ಮನವಿ ಅಥವಾ ದೂರಿಗೆ ಸಂಬಂಧಿಸಿದಂತೆ ಆಧಾರವಾಗಿ ಹೊರಹೊಮ್ಮಬಹುದು. ಮೇಲಾಗಿ, ನಿಗದಿಪಡಿಸಲ್ಪಟ್ಟ ಕಾಲಾವಧಿಗಳಲ್ಲಿ ಮಾಹಿತಿಯು ಒದಗಿಸಲ್ಪಡದಿದ್ದಲ್ಲಿ, ಅದನ್ನು ಶುಲ್ಕವಿಲ್ಲದೆಯೇ ಉಚಿತವಾಗಿ ಒದಗಿಸಬೇಕಾಗುತ್ತದೆ.
ಬಹಿರಂಗಪಡಿಸುವಿಕೆಯಿಂದ ವಿನಾಯಿತಿ ಪಡೆಯದ ಮತ್ತು ಒದಗಿಸಲ್ಪಡಬೇಕಾದ ವಿನಾಯಿತಿ ಪಡೆದ ಮಾಹಿತಿಯನ್ನು ಒಳಗೊಂಡಿರುವ ಭಾಗಗಳಿಂದ ಯುಕ್ತವಾಗಿ ಪ್ರತ್ಯೇಕಿಸಲ್ಪಡಬಹುದಾದ ದಾಖಲೆಯ ಆ ಭಾಗಗಳಿಗೆ ಈ ಕಾಯಿದೆಯು ಅವಕಾಶ ನೀಡುತ್ತದೆ.
ಸಲ್ಲಿಸಲ್ಪಟ್ಟ ಮನವಿಗೆ ಉತ್ತರಿಸುವುದಕ್ಕೆ ಸಂಬಂಧಿಸಿದ ಕಾಲಮಿತಿಗಳನ್ನು ಕಾಯಿದೆಯು ನಿರ್ದಿಷ್ಟಪಡಿಸಿದೆ.
ಮಿಲಿಟರಿ ಪ್ರಶಸ್ತಿಗಳೆಂದರೆ - ಏರ್ ಫೋರ್ಸ್ ಡಿಸ್ಟಿಂಗ್ವಿಶ್ಡ್ ಸರ್ವಿಸ್ ಮೆಡಲ್, ಲೀಜನ್ ಆಫ್ ಮೆರಿಟ್, ಡಿಸ್ಟಿಂಗ್ವಿಶ್ಡ್ ಫ್ಲೈಯಿಂಗ್ ಕ್ರಾಸ್‌ನ ಎರಡು ಪ್ರಶಸ್ತಿಗಳು, ಏರ್ ಮೆಡಲ್‌ನ ಮೂರು ಪ್ರಶಸ್ತಿಗಳು.
ನಾಸಾ ಪ್ರಶಸ್ತಿಗಳೆಂದರೆ - ನಾಸಾ ಡಿಸ್ಟಿಂಗ್ವಿಶ್ಡ್ ಸರ್ವಿಸ್ ಮೆಡಲ್, ನಾಸಾ ಎಕ್ಸೆಪ್ಷನಲ್ ಸರ್ವಿಸ್ ಮೆಡಲ್ ಮತ್ತು ನಾಸಾ ಸ್ಪೇಸ್ ಫ್ಲೈಟ್ ಮೆಡಲ್‌ನ ಎರಡು ಪ್ರಶಸ್ತಿಗಳು.
ನಾಗರಿಕ ಪ್ರಶಸ್ತಿಗಳು ಮತ್ತು ಬಹುಮಾನಗಳೆಂದರೆ - ಪ್ರೆಸಿಡೆನ್ಷಿಯಲ್ ಮೆಡಲ್ ಆಫ್ ಫ್ರೀಡಮ್, ರಾಬರ್ಟ್ ಜೆ. ಕೊಲ್ಲಿಯರ್ ಟ್ರೋಫಿ, ರಾಬರ್ಟ್ ಹೆಚ್. ಗೊಡ್ಡಾರ್ಡ್ ಮೆಮೋರಿಯಲ್ ಟ್ರೋಫಿ ಮತ್ತು ಹಾರ್ಮನ್ ಇಂಟರ್‌ನ್ಯಾಷನಲ್ ಟ್ರೋಫಿ.
ಚಂದ್ರನ ಮೇಲೆ ಅಪೋಲೋ ೧೧ ಇಳಿಯುವ ಸ್ಥಳದ ಹತ್ತಿರದ ಜ್ವಾಲಾಮುಖಿ ಕುಂಡ ಆಲ್ಡ್ರಿನ್ ಮತ್ತು ಕ್ಷುದ್ರಗ್ರಹ ೬೪೭೦ ಆಲ್ಡ್ರಿನ್ ಮೊದಲಾದವಕ್ಕೆ ಆತನ ಗೌರವಾರ್ಥವಾಗಿ ಹೆಸರಿಡಲಾಗಿದೆ.
೧೯೬೭ರಲ್ಲಿ, ಆಲ್ಡ್ರಿನ್ ಗುಸ್ಟಾವಸ್ ಅಡೋಲ್ಫಸ್ ಕಾಲೇಜ್‌ನಿಂದ ವಿಜ್ಞಾನದಲ್ಲಿ ಗೌರವ ಡಾಕ್ಟರೇಟ್ಅನ್ನು ಪಡೆದರು.
೨೦೦೧ರಲ್ಲಿ, ಅಧ್ಯಕ್ಷ ಬುಶ್ ಆಲ್ಡ್ರಿನ್‌ರನ್ನು ಕಮೀಷನ್ ಆನ್ ದಿ ಫ್ಯೂಚರ್ ಆಫ್ ದಿ ಯುನೈಟೆಡ್ ಸ್ಟೇಟ್ಸ್ ಏರೋಸ್ಪೇಸ್ ಇಂಡಸ್ಟ್ರಿಗೆ ನೇಮಿಸಿದರು.
ಆಲ್ಡ್ರಿನ್ ಮಕ್ಕಳ ದತ್ತಿಸಂಸ್ಥೆ ವೆರೈಟಿಯಿಂದ ೨೦೦೩ರ ಮಾನವಹಿತ ಪ್ರತಿಪಾದಕ ಪ್ರಶಸ್ತಿಯನ್ನು ಪಡೆದರು. ಈ ಸಂಸ್ಥೆಯ ಪ್ರಕಾರ, 'ಅದು ಮಾನವರ ಬಗ್ಗೆ ಅಸಾಮಾನ್ಯ ಗ್ರಹಿಕೆ, ಪರಾನುಭೂತಿ ಮತ್ತು ನಿಷ್ಠೆಯನ್ನು ತೋರಿಸಿದ ವ್ಯಕ್ತಿಗೆ ಈ ಪ್ರಶಸ್ತಿಯನ್ನು ನೀಡಿದೆ.'
ಆಲ್ಡ್ರಿನ್ ನ್ಯಾಷನಲ್ ಸ್ಪೇಸ್ ಸೊಸೈಟಿಯ ಗವರ್ನರ್‌ಗಳ ಮಂಡಲಿಯಲ್ಲಿದ್ದಾರೆ ಮತ್ತು ಆತ ಈ ಸಂಸ್ಥೆಯ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದರು; ಆಸ್ಟ್ರನಾಟ್ ಹಾಲ್ ಆಫ್ ಫೇಮ್‌ನಲ್ಲಿ ದಾಖಲಾಗಿದ್ದಾರೆ; ದಿ ಪ್ಲಾನೆಟರಿ ಸೊಸೈಟಿಯ ಸದಸ್ಯರಾಗಿದ್ದಾರೆ, ಹಿಂದೆ-ರೆಕಾರ್ಡ್ ಮಾಡಿದ ಆಲ್ಡ್ರಿನ್‌ರ ಧ್ವನಿಯು ಈ ಸೊಸೈಟಿಯ ಪ್ಲಾನಿಟರಿ ರೇಡಿಯೊದ ಪ್ರತಿಯೊಂದು ಎಪಿಸೋಡ್‌ನಲ್ಲಿ ಪ್ರಸಾರವಾಗುತ್ತಿದೆ.
೨೦೦೬ರಲ್ಲಿ, ಸ್ಪೇಸ್ ಫೌಂಡೇಶನ್ ಅದರ ಉನ್ನತ ಗೌರವ ಜನರಲ್ ಜೇಮ್ಸ್ ಇ. ಹಿಲ್ ಲೈಫ್‌ಟೈಮ್ ಸ್ಪೇಸ್ ಅಚೀವ್ಮೆಂಟ್ ಪ್ರಶಸ್ತಿ ಯನ್ನು ಆಲ್ಡ್ರಿನ್‌ಗೆ ಪ್ರದಾನ ಮಾಡಿತು. ಬಾಹ್ಯಾಕಾಶದ ಬಳಕೆ, ಅಭಿವೃದ್ಧಿ ಮತ್ತು ಪರಿಶೋಧನೆ ಅಥವಾ ಬಾಹ್ಯಾಕಾಶ ತಂತ್ರಜ್ಞಾನ, ಮಾಹಿತಿ, ಅಂಶಗಳು ಅಥವಾ ಶೈಕ್ಷಣಿಕ, ಸಾಂಸ್ಕೃತಿಕ, ಕೈಗಾರಿಕಾ ಮೂಲಗಳ ಬಳಕೆಯ ಮೂಲಕ ಜನರ ಕ್ಷೇಮಾಭಿವೃದ್ಧಿ ಅಥವಾ ಸುಧಾರಣೆಗಾಗಿ ಜೀವಮಾನ ಕೊಡುಗೆಗಳು ಅಥವಾ ಮಾನವರಿಗೆ ಉಪಕರಿಸುವ ಇತರ ಕಸುಬುಗಳ ಮೂಲಕ ತಮ್ಮನ್ನು ತಾವು ಗುರುತಿಸಿಕೊಂಡ ಮಹೋನ್ನತರಿಗೆ ಈ ಪ್ರಶಸ್ತಿಯನ್ನು ವಾರ್ಷಿಕವಾಗಿ ನೀಡಲಾಗುತ್ತದೆ.
ದೂರದರ್ಶನ ಉದ್ಯಮಕ್ಕೆ ನೀಡಿದ ಕೊಡುಗೆಗಳಿಗಾಗಿ, ಬಜ್ ಆಲ್ಡ್ರಿನ್‌ರಿಗೆ ಹಾಲಿವುಡ್ ಆಂಡ್ ವೈನ್‌ನ ಹಾಲಿವುಡ್ ವಾಕ್ ಆಫ್ ಫೇಮ್‌ನಲ್ಲಿ ಒಂದು ಸ್ಟಾರ್ಅನ್ನು ನೀಡಿ ಗೌರವಿಸಲಾಗಿದೆ.
೨೦೦೯ರಲ್ಲಿ, ಅಧ್ಯಕ್ಷ ಒಬಾಮ ಆಲ್ಡ್ರಿನ್, ಆತನ ಅಪೋಲೋ ೧೧ರ ಸಹ-ಸಿಬ್ದಂದಿಗಳು ಮತ್ತು ಜಾನ್ ಗ್ಲೆನ್ ಮೊದಲಾದವರಿಗೆ ಕಾಂಗ್ರೆಶನಲ್ ಗೋಲ್ಡ್ ಮೆಡಲ್ಅನ್ನು ನೀಡುವ ಶಾಸನಕ್ಕೆ ಸಹಿಹಾಕಿದರು.
೨೦೧೦ರ ಸ್ಪೇಸ್ ಫೌಂಡೇಶನ್ ಸಮೀಕ್ಷೆಯಲ್ಲಿ, ಆಲ್ಡ್ರಿನ್‌ಗೆ #೯ನೇ ಸುಪ್ರಸಿದ್ಧ ಬಾಹ್ಯಾಕಾಶ ನಾಯಕ ಸ್ಥಾನವನ್ನು ನೀಡಲಾಯಿತು (ಈ ಸ್ಥಾನವನ್ನು ಆತ ಗಸ್ ಗ್ರಿಸ್ಸಮ್ ಮತ್ತು ಅಲನ್ ಶೆಪಾರ್ಡ್ ಒಂದಿಗೆ ಹಂಚಿಕೊಂಡರು).
ಫ್ರೀಮೇಸನ್ ಆಲ್ಡ್ರಿನ್ ಗ್ರ್ಯಾಂಡ್ ಲಾಡ್ಜ್ ಆಫ್ ಟೆಕ್ಸಾಸ್‌ನ ಪರವಾಗಿ ಚಂದ್ರನಲ್ಲಿ ಮಸೋನಿಕ್ ಭೂಪ್ರದೇಶದ ಅಧಿಕಾರವನ್ನು ಕೇಳಲು ಗ್ರ್ಯಾಂಡ್ ಮಾಸ್ಟರ್ ಜೆ. ಗೇ ಸ್ಮಿತ್‌ರ ಒಂದು ವಿಶೇಷ ಡೆಪ್ಯೂಟೈಜೇಶನ್ಅನ್ನೂ ಕೊಂಡೊಯ್ದರು.
ಆಲ್ಡ್ರಿನ್ ೧೯೬೩ರ ಅಕ್ಟೋಬರ್‌ನಲ್ಲಿ ನಾಸಾ ಗಗನಯಾತ್ರಿಗಳ ಮೂರನೇ ಗುಂಪಿನ ಭಾಗವಾಗಿ ಆಯ್ಕೆಯಾದರು. ಪೈಲಟ್ ಅನುಭವದ ಪರೀಕ್ಷೆಯು ಅಗತ್ಯವಿರಲಿಲ್ಲ, ಆದ್ದರಿಂದ ಆತ ಅರ್ಹನಾಗಿದ್ದಾರೆಂಬುದಕ್ಕೆ ಇದು ಮೊದಲ ಆಯ್ಕೆಯಾಗಿತ್ತು. ಮೂಲ ಜೆಮಿನಿ ೯ ರ ಪ್ರಧಾನ ಸಿಬ್ಬಂದಿಗಳಾದ ಎಲಿಯಟ್ ಸೀ ಮತ್ತು ಚಾರ್ಲ್ಸ್ ಬ್ಯಾಸ್ಸೆಟ್‌ರ ಸಾವಿನ ನಂತರ, ಮಿಷನ್‌ಗೆ ಕೊರತೆಯಾದ ಸಿಬ್ಬಂದಿಗಳ ಸ್ಥಾನಕ್ಕೆ ಜಿಮ್ ಲೋವೆಲ್ ಒಂದಿಗೆ ಆಲ್ಡ್ರಿನ್ ನೇಮಕಗೊಂಡರು. ಪರಿಷ್ಕೃತ ಮಿಷನ್‌ನ ಮುಖ್ಯ ಗುರಿಯು ಉದ್ದೇಶಿತ ವಾಹನದೊಂದಿಗೆ ಗೊತ್ತುಮಾಡಿಕೊಂಡ ರಹಸ್ಯಸ್ಥಾನದಲ್ಲಿ ಸಂಧಿಸುವುದಾಗಿತ್ತು. ಆದರೆ ಇದು ವಿಫಲಗೊಂಡಾಗ, ಆಲ್ಡ್ರಿನ್ ವಿಮಾನವು ಆಕಾಶದಲ್ಲಿ ಹೊಂದಿಕೊಂಡು ಸಂಧಿಸುವುದಕ್ಕಾಗಿ ಪರಿಣಾಮಕಾರಿ ಕಾರ್ಯವೊಂದನ್ನು ಪೂರ್ವಸಿದ್ಧತೆ ಇಲ್ಲದೆಯೇ ನಡೆಸಿದರು. ಆತ ಜೆಮಿನಿ ೧೨ ರ ಪೈಲಟ್ ಆಗಿ ದೃಢಪಟ್ಟರು, ಇದು ಕೊನೆಯ ಜೆಮಿನಿ ಮಿಷನ್ ಮತ್ತು ಗಾಗಿ ವಿಧಾನಗಳನ್ನು ಸಮರ್ಥಿಸುವ ಅಂತಿಮ ಅವಕಾಶವಾಗಿತ್ತು. ಆಲ್ಡ್ರಿನ್ ಗಗನನೌಕೆಯ ಹೊರಗಿನ ಕಾರ್ಯಕ್ಕಾಗಿ ದಾಖಲೆಯೊಂದನ್ನು ಸೃಷ್ಟಿಸಿದರು ಮತ್ತು ಗಗನಯಾತ್ರಿಗಳು ವಿಮಾನದಿಂದ ಹೊರಗೆಯೂ ಕೆಲಸ ಮಾಡಬಹುದೆಂಬುದನ್ನು ಸಾಬೀತುಪಡಿಸಿದರು.
ಯುದ್ಧದ ನಂತರ, ಆಲ್ಡ್ರಿನ್ ನೇವಡಾದ ನೆಲ್ಲಿಸ್ ಏರ್ ಫೋರ್ಸ್ ಬೇಸ್‌ನಲ್ಲಿ ವಿಮಾನದಿಂದ ಗುಂಡುಹಾರಿಸುವುದನ್ನು ಕಲಿಸುವವರಾಗಿ ನೇಮಕಗೊಂಡರು ಹಾಗೂ ನಂತರ . ಏರ್ ಫೋರ್ಸ್ ಅಕಾಡೆಮಿಯಲ್ಲಿ ವಿಭಾಗ ಮುಖ್ಯಸ್ಥರಿಗೆ ಸಹಾಯಕರಾದರು. ಆತ ೨೨ನೇ ಫೈಟರ್ ಸ್ಕ್ವಾಡ್ರನ್‌ನಲ್ಲಿ ಜರ್ಮನಿಯ ಬಿಟ್ಬರ್ಗ್ ಏರ್ ಬೇಸ್‌ನಲ್ಲಿ ವಿಮಾನ ಕಮಾಂಡರ್ ಆಗಿ -೧೦೦ ಸೂಪರ್ ಸೇಬರ್‌ಗಳನ್ನು ಹಾರಿಸಿದರು. ನಂತರ ಆಲ್ಡ್ರಿನ್ ಯಿಂದ ಗಗನಯಾಸಶಾಸ್ತ್ರದಲ್ಲಿ . . ಪದವಿಯನ್ನು ಪಡೆದರು. ಲೈನ್-ಆಫ್-ಸೈಟ್ ಗೈಡನ್ಸ್ ಟೆಕ್ನಿಕ್ಸ್ ಫಾರ್ ಮ್ಯಾನ್ಡ್ ಆರ್ಬಿಟಲ್ ರೆಂಡೆಜ್ವಸ್ ಆತನ ಪದವಿ ಪ್ರೌಢ ಪ್ರಬಂಧವಾಗಿತ್ತು. ಡಾಕ್ಟರೇಟ್ ಪೂರ್ಣಗೊಳಿಸಿದ ನಂತರ, ಆತ ಗಗನಯಾತ್ರಿಯಾಗಿ ಆಯ್ಕೆಯಾಗುವುದಕ್ಕಿಂತ ಮೊದಲು ಲಾಸ್ ಏಂಜಲೀಸ್‌ನ ಏರ್ ಫೋರ್ಸ್ ಸ್ಪೇಸ್ ಸಿಸ್ಟಮ್ಸ್ ಡಿವಿಜನ್‌ನ ಜೆಮಿನಿ ಟಾರ್ಗೆಟ್ ಆಫೀಸ್‌ಗೆ ನೇಮಕಗೊಂಡರು.
ಆಲ್ಡ್ರಿನ್ ನ್ಯೂಜೆರ್ಸಿಯ ಗ್ಲೆನ್ ರಿಡ್ಜ್‌ನಲ್ಲಿ ವೃತ್ತಿ ಸೈನಿಕ ಎಡ್ವಿನ್ ಯುಜೀನ್ ಆಲ್ಡ್ರಿನ್ ಸೀನಿಯರ್ ಮತ್ತು ಮ್ಯಾರಿಯನ್ ಮೂನ್ ದಂಪತಿಗಳಿಗೆ ಜನಿಸಿದರು. ಆತ ಸ್ಕಾಟಿಶ್, ಸ್ವೀಡಿಶ್ ಮತ್ತು ಜರ್ಮನ್ ಮನೆತನದವರಾಗಿದ್ದಾರೆ. ೧೯೪೬ರಲ್ಲಿ ಮೋಂಟ್‌ಕ್ಲೇರ್ ಹೈ ಸ್ಕೂಲ್‌ನಲ್ಲಿ ಪದವೀಧರನಾದ ನಂತರ ಆಲ್ಡ್ರಿನ್ ಮಸ್ಸಾಚ್ಯುಸೆಟ್ಸ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಿಂದ ಲಭಿಸಿದ ಪೂರ್ಣ-ವಿದ್ಯಾರ್ಥಿವೇತನವನ್ನು ನಿರಾಕರಿಸಿ, ವೆಸ್ಟ್ ಪಾಯಿಂಟ್‌ನ . ಮಿಲಿಟರಿ ಅಕಾಡೆಮಿಯನ್ನು ಸೇರಿಕೊಂಡರು. 'ಬಜ್' ಎಂಬ ಅಡ್ಡಹೆಸರು ಬಾಲ್ಯದಲ್ಲಿ ಹುಟ್ಟಿಕೊಂಡಿತು: ಆತನ ಇಬ್ಬರು ಅಕ್ಕಂದಿರು ಸಣ್ಣವರಿರುವಾಗ 'ಬ್ರದರ್'ಅನ್ನು 'ಬಜರ್' ಎಂದು ತಪ್ಪಾಗಿ ಉಚ್ಚರಿಸುತ್ತಿದ್ದರು, ಅದು ನಂತರ ಬಜ್ ಎಂದು ಸಂಕ್ಷಿಪ್ತಗೊಂಡಿತು. ಆಲ್ಡ್ರಿನ್ ೧೯೭೯ರಲ್ಲಿ ಇದನ್ನು ತನ್ನ ಕಾನೂನುಬದ್ಧ ಮೊದಲ ಹೆಸರಾಗಿ ಮಾಡಿಕೊಂಡರು.
೧೯೬೯ರ ಜುಲೈ ೨೦ರಂದು, ಆತ ಚಂದ್ರನಲ್ಲಿ ನಡೆದಾಡಿದ ಎರಡನೇ ಗಗನಯಾತ್ರಿಯಾಗಿದ್ದಾರೆ ಮತ್ತು ಬಾಹ್ಯಾಕಾಶದಲ್ಲಿ ನಡೆದಾಡಿದ ಮೊದಲ ವ್ಯಕ್ತಿಯಾಗಿದ್ದಾರೆ, ಆತನ ಒಟ್ಟು ಸಮಯವನ್ನು ಅಪೋಲೋ ೧೪ ರಿಂದ ಮೀರಿಸುವವರೆಗೆ ಅದು ದಾಖಲೆಯಾಗಿತ್ತು. ಚಂದ್ರನನ್ನು ಪ್ರವೇಶಿಸುವ ಮೊದಲ ಗಗನಯಾತ್ರಿಯಾಗುವ ಆಲ್ಡ್ರಿನ್‌ನ ಅಪೇಕ್ಷೆಯ ಬಗ್ಗೆ ಅನೇಕ ಊಹನೆಗಳಿವೆ. ನಾಸಾದ ವಿವಿಧ ದಾಖಲೆಗಳ ಪ್ರಕಾರ, ಚಂದ್ರನನ್ನು ಪ್ರವೇಶಿಸುವ ಮೊದಲು ವ್ಯಕ್ತಿಯಾಗಿ ಆರಂಭದಲ್ಲಿ ಆತನನ್ನು ಸೂಚಿಸಲಾಗಿತ್ತು, ಆದರೆ ಅಚ್ಚುಕಟ್ಟಾಗಿ ಜೋಡಿಸಿದ ಚಾಂದ್ರಕೋಶದೊಳಗೆ ಗಗನಯಾತ್ರಿಗಳ ದೈಹಿಕ ನೆಲೆಗೊಳಿಸುವಿಕೆಯಿಂದಾಗಿ, ಕಮಾಂಡರ್ ನೈಲ್ ಆರ್ಮ್‌ಸ್ಟ್ರೋಂಗ್‌ಗೆ ವಿಮಾನದಿಂದ ಮೊದಲು ಹೊರಹೋಗಲು ಸುಲಭವಾಯಿತು. ಚಂದ್ರನನ್ನು ಪ್ರವೇಶಿಸುವ ಮೊದಲ ವ್ಯಕ್ತಿಯು ನಾಗರಿಕನಾಗಿರಬೇಕೆಂಬುದು ನಾಸಾದ ಅಪೇಕ್ಷೆಯಾಗಿತ್ತು, ಅಂತೆಯೇ ಆರ್ಮ್‌ಸ್ಟ್ರೋಗ್ ಸಹ ನಾಗರಿಕರಾಗಿದ್ದರು.
ಆಲ್ಡ್ರಿನ್ ೧೯೫೧ರಲ್ಲಿ ವೆಸ್ಟ್ ಪಾಯಿಂಟ್‌‌ನಲ್ಲಿ ಮೆಕ್ಯಾನಿಕಲ್ ಇಂಜಿನಿಯರಿಂಗ್‌ನಲ್ಲಿ . ನಲ್ಲಿ ತನ್ನ ತರಗತಿಯಲ್ಲೇ ಮೂರನೇ ಸ್ಥಾನ ಪಡೆದರು. ಆತ . ವಾಯುಪಡೆಯಲ್ಲಿ ಎರಡನೇ ಲೆಫ್ಟೆನಂಟ್ ಆಗಿ ನಿಯೋಜಿಸಲ್ಪಟ್ಟರು ಮತ್ತು ಕೊರಿಯನ್ ಯುದ್ಧದ ಸಂದರ್ಭದಲ್ಲಿ ಜೆಟ್ ಕಾದಾಟ-ವಿಮಾನದ ಪೈಲಟ್ ಆಗಿ ಕಾರ್ಯನಿರ್ವಹಿಸಿದರು. ಆತ -೮೬ ಸೇಬರ್‌ಗಳಲ್ಲಿ ೬೬ ಕಾದಾಟದ ಮಿಷನ್‌ಗಳನ್ನು ಹಾರಿಸಿದರು ಮತ್ತು ಎರಡು ಮಿಕೋಯನ್-ಗುರೆವಿಚ್ -೧೫ ವಿಮಾನಗಳನ್ನು ಹೊಡೆದುರುಳಿಸಿದರು. ಲೈಫ್ ನಿಯತಕಾಲಿಕದ ೧೯೫೩ರ ಜೂನ್ ೮ರ ಆವೃತ್ತಿಯು ಒಬ್ಬ ರಷ್ಯನ್ ಪೈಲಟ್ ತನ್ನ ಹಾನಿಗೊಳಗಾದ ವಿಮಾನದಿಂದ ಹೊರಕ್ಕೆ ಬರುತ್ತಿರುವುದನ್ನು ಆಲ್ಡ್ರಿನ್ ಗನ್ ಕ್ಯಾಮೆರಾದಿಂದ ಸೆರೆಹಿಡಿದ ಫೋಟೊಗಳನ್ನು ಪ್ರಕಟಿಸಿತು.
೧೯೮೫ರಲ್ಲಿ, ಆಲ್ಡ್ರಿನ್ ಒಂದು ವಿಶೇಷ ಬಾಹ್ಯಾಕಾಶನೌಕೆ ಕ್ಷಿಪಣಿ ಪಥವು ಅಸ್ತಿತ್ವದಲ್ಲಿದೆಯೆಂದು ಸೂಚಿಸಿದರು, ಅದನ್ನು ಈಗ ಆಲ್ಡ್ರಿನ್ ಸೈಕ್ಲರ್ ಎಂದು ಕರೆಯಲಾಗುತ್ತದೆ. ಆಲ್ಡ್ರಿನ್ ಸೈಕ್ಲರ್ ಕ್ಷಿಪಣಿ ಪಥದಲ್ಲಿ ಚಲಿಸುವ ಬಾಹ್ಯಾಕಾಶನೌಕೆಯು ಭೂಮಿ ಮತ್ತು ಮಂಗಳ ಗ್ರಹಗಳ ಹತ್ತಿರ ಒಂದು ನಿಯತ ಕ್ರಮದಲ್ಲಿ ಸಾಗುತ್ತದೆ. ಆಲ್ಡ್ರಿನ್ ಸೈಕ್ಲರ್ ಮಂಗಳ ಸೈಕ್ಲರ್‌ಗೆ ಒಂದು ಉದಾಹರಣೆಯಾಗಿದೆ. ಅತ್ಯಂತ ಕ್ಲಿಷ್ಟವಾದ ಬಾಹ್ಯಾಕಾಶ ನಡಿಗೆಗೆ ಮತ್ತು ಬಾಹ್ಯಾಕಾಶ ನಿರ್ಹವಹಾ ಸಾಮರ್ಥ್ಯಕ್ಕೆ ಗಗನಯಾತ್ರಿಗಳನ್ನು ಉತ್ತಮ ರೀತಿಯಲ್ಲಿ ತಯಾರು ಮಾಡಲು ಅವರಿಗೆ ನೀರಿನಡಿಯಲ್ಲಿ ತರಬೇತಿ ನೀಡುವ ಯೋಚನೆಯು ಅಸ್ತಿತ್ವಕ್ಕೆ ಬರಲು ಈತ ಕಾರಣೀಭೂತರಾಗಿದ್ದಾರೆ.
೨೦೦೯ರ ಜುಲೈ ೨೨ರ -ಸ್ಪ್ಯಾನ್ ಒಂದಿಗಿನ ಸಂದರ್ಶನದಲ್ಲಿ ಆತನನ್ನು 'ಫೋಬೋಸ್ ಏಕಶಿಲೆ' ಎಂದು ಕರೆಯಲಾಗಿದೆ: 'ಮಾನವನು ಹಿಂದೆ ಹೋಗಿರದ ಸ್ಥಳಗಳಿಗೆ ನಾವು ಧೈರ್ಯದಿಂದ ಹೋಗಬೇಕು. ಧೂಮಕೇತುಗಳ ಮೂಲಕ ಹಾರಬೇಕು, ಕ್ಷುದ್ರಗ್ರಹಗಳಲ್ಲಿಗೆ ಭೇಟಿ ನೀಡಬೇಕು, ಮಂಗಳ ಗ್ರಹದ ಉಪಗ್ರಹಗಳನ್ನು ಸಂಧಿಸಬೇಕು. ಅಲ್ಲಿ ಒಂದು ಏಕಶಿಲೆಯಿದೆ. ಇದು ಪ್ರತಿ ಏಳು ಗಂಟೆಗಳಿಗೊಮ್ಮೆ ಮಂಗಳ ಗ್ರಹದ ಸುತ್ತ ಸುತ್ತುವ ಈ ಆಲೂಗೆಡ್ಡೆ ಆಕಾರದ ವಸ್ತುವಿನ ಮೇಲಿರುವ ಒಂದು ಅಸಾಮಾನ್ಯ ರಚನೆಯಾಗಿದೆ. 'ಅದನ್ನು ಅಲ್ಲಿ ಯಾರು ಇಟ್ಟಿದ್ದಾರೆ?' ಎಂಬುದನ್ನು ಜನರು ಯಾವಾಗ ಕಂಡುಹಿಡಿಯುತ್ತಾರೆ?
ಅದನ್ನು ಈ ಪ್ರಪಂಚವು ಅಲ್ಲಿ ಇಟ್ಟಿದೆ. ನೀವು ಆರಿಸಿದರೆ, ದೇವರು ಅದನ್ನು ಅಲ್ಲಿ ಇಟ್ಟಿದ್ದಾರೆ'.
೨೦೦೯ರಲ್ಲಿ, ಆಲ್ಡ್ರಿನ್ ಪ್ರಸ್ತುತದ ವಾಯುಗುಣ ಬದಲಾವಣೆಗೆ ಮಾನವರು ಕಾರಣರಾಗಿದ್ದಾರೆಂಬುದನ್ನು ನಂಬುವುದಿಲ್ಲವೆಂದು ಹೇಳಿದ್ದಾರೆ: 'ವಾಯುಗುಣವು ಶತಕೋಟಿ ವರ್ಷಗಳಿಂದಲೂ ಬದಲಾಗುತ್ತಿದೆಯೆಂದು ನಾನು ಭಾವಿಸುತ್ತೇನೆ. ಅದು ಈಗ ಬಿಸಿಯಾಗುತ್ತಿದ್ದರೆ, ನಂತರ ತಣ್ಣಗಾಗಬಹುದು. ಅಲ್ಪಕಾಲದ ಘಟನೆಗಳನ್ನು ಮಾತ್ರ ಪರಿಗಣನೆಗೆ ತೆಗೆದುಕೊಳ್ಳುವುದನ್ನು ಮತ್ತು ವಾಯುಗುಣವನ್ನು ಈಗ ಇರುವಂತೆ ಇಡಲು ನಮ್ಮ ಸಂಪನ್ಮೂಲಗಳನ್ನು ಬರಿದುಮಾಡುವುದನ್ನು ನಾನು ಒಪ್ಪುವುದಿಲ್ಲ. ನಾವು ಇದನ್ನು ಮಾಡುತ್ತಿಲ್ಲ, ಇದಕ್ಕೆ ಪ್ರಪಂಚವೇ ಕಾರಣವಾಗಿದೆಯೆಂದು ನಾನು ಭಾವಿಸುತ್ತೇನೆ'.
೨೦೦೩ರ ಡಿಸೆಂಬರ್‌ನಲ್ಲಿ, ಆಲ್ಡ್ರಿನ್ ನ್ಯೂಯಾರ್ಕ್ ಟೈಮ್ಸ್ ‌ನಲ್ಲಿ ನಾಸಾದ ಗುರಿಗಳನ್ನು ಖಂಡಿಸುವ ಲೇಖನವೊಂದನ್ನು ಪ್ರಕಟಿಸಿದರು. ಅದರಲ್ಲಿ, ಆತ ನಾಸಾದ ಬಾಹ್ಯಾಕಾಶ-ನೌಕೆಯೊಂದರ ಅಭಿವೃದ್ಧಿಯು ಯಾವುದೇ ಸರಕಿಲ್ಲದೆ ಅಥವಾ ಸ್ವಲ್ಪ ಸರಕನ್ನು ಒಯ್ಯುವ ಸಾಮರ್ಥ್ಯದೊಂದಿಗೆ ಒಮ್ಮೆಗೆ ಕೇವಲ ನಾಲ್ಕು ಗಗನಯಾತ್ರಿಗಳನ್ನು ಸಾಗಿಸಲು ಸೀಮಿತಗೊಂಡಿದೆಯೆಂದು ಕಳವಳ ವ್ಯಕ್ತಪಡಿಸಿದರು ಹಾಗೂ ಚಂದ್ರನಲ್ಲಿಗೆ ಗಗನಯಾತ್ರಿಗಳನ್ನು ಮತ್ತೊಮ್ಮೆ ಕಳುಹಿಸುವ ಗುರಿಯು ಹೊಸ ಸಾಧನೆಗಳನ್ನು ಮಾಡಲು ಪ್ರಯತ್ನಿಸುವುದಾಗಿರದೆ ಹೆಚ್ಚು ಪ್ರಶಂಸೆಯನ್ನು ಪಡೆಯುವುದಾಗಿದೆಯೆಂದು ಹೇಳಿದರು.
ಖಿನ್ನತೆ ಮತ್ತು ವಿಪರೀತ ಕುಡಿತದ ವಿರುದ್ಧದ ಆತನ ಸಂಘರ್ಷಗಳನ್ನು ಇತ್ತೀಚಿನ ಮ್ಯಾಗ್ನಿಫಿಸೆಂಟ್ ಡಿಸೊಲೇಶನ್ ‌ನಲ್ಲಿ ದಾಖಲಿಸಲಾಗಿದೆ. ಆಲ್ಡ್ರಿನ್ ರಿಪಬ್ಲಿಕನ್ ಪಕ್ಷದ ಸಕ್ರಿಯ ಬೆಂಬಲಿಗರಾಗಿದ್ದಾರೆ, ಕಾಂಗ್ರೆಸ್‌ನ ಸದಸ್ಯರಿಗೆ ಬಂಡವಾಳ ಒದಗಿಸುತ್ತಾರೆ. ೨೦೦೭ರಲ್ಲಿ, ಆಲ್ಡ್ರಿನ್ ಇತ್ತೀಚೆಗೆ ಮುಖಮರ್ದನ ಮಾಡಿಕೊಂಡಿದ್ದಾರೆಂದು ಟೈಮ್ ನಿಯತಕಾಲಿಕದಲ್ಲಿ ದೃಢಪಡಿಸಿದ್ದಾರೆ; ತನ್ನನ್ನು ಬಾಹ್ಯಾಕಾಶಕ್ಕೆ ಪರಿಚಯಿಸಿದ -ಪಡೆಯು ತನ್ನ ಗಲ್ಲವು ಇಳಿಬೀಳುವಂತೆ ಮಾಡಿತು, ಆದ್ದರಿಂದ ಸ್ವಲ್ಪ ಗಮನ ಹರಿಸಬೇಕಾಯಿತು ಎಂದು ಆತ ತಮಾಷೆಯಾಗಿ ಹೇಳಿದ್ದಾರೆ.
ಬಜ್ ಆಲ್ಡ್ರಿನ್ (ಎಡ್ವಿನ್ ಯುಜೀನ್ ಆಲ್ಡ್ರಿನ್, ಜೂನಿಯರ್ ಆಗಿ ೧೯೩೦ರ ಜನವರಿ ೨೦ರಂದು ಜನಿಸಿದರು) ಒಬ್ಬ ಅಮೇರಿಕನ್ ಮೆಕ್ಯಾನಿಕಲ್ ಇಂಜಿನಿಯರ್, ಅಮೇರಿಕಾ ಸಂಯುಕ್ತ ಸಂಸ್ಥಾನದ ವಾಯುಪಡೆಯ ನಿವೃತ್ತ ಪೈಲಟ್ ಮತ್ತು ಗಗನಯಾತ್ರಿ. ಈತ ಇತಿಹಾಸದಲ್ಲೇ ಮೊದಲ ಚಂದ್ರನಲ್ಲಿಗೆ ಜನರನ್ನು ಕೊಂಡೊಯ್ದ ಬಾಹ್ಯಾಕಾಶ ನೌಕೆ ಅಪೋಲೋ 11 ರ ಚಾಂದ್ರಕೋಶ ಪೈಲಟ್ ಆಗಿದ್ದಾರೆ. ೧೯೬೯ರ ಜುಲೈ ೨೦ರಂದು, ಮಿಷನ್ ಕಮಾಂಡರ್ ನೈಲ್ ಆರ್ಮ್‌ಸ್ಟ್ರೋಂಗ್‌ರ ನಂತರ ಚಂದ್ರನಲ್ಲಿ ಇಳಿದ ಎರಡನೇ ವ್ಯಕ್ತಿಯಾಗಿದ್ದಾರೆ.
ಆಲ್ಡ್ರಿನ್ ಸಹ-ಲೇಖಕರಾದ ಪುಸ್ತಕಗಳೆಂದರೆ - ರಿಟರ್ನ್ ಟು ಅರ್ತ್ , ಮೆನ್ ಫ್ರಮ್ ಅರ್ತ್ ಮತ್ತು ಮ್ಯಾಗ್ನಿಫಿಸೆಂಟ್ ಡಿಸೊಲೇಶನ್ . ಆತ ಎನ್ಕೌಂಟರ್ ವಿದ್ ಟೈಗರ್ ಮತ್ತು ದಿ ರಿಟರ್ನ್ ಮೊದಲಾದ ವೈಜ್ಞಾನಿತ-ಕಾಲ್ಪನಿಕ ಕಾದಂಬರಿಗಳಲ್ಲಿ ಜಾನ್ ಬಾರ್ನೆಸ್ ಒಂದಿಗೆ ಸಹ-ಲೇಖಕರಾಗಿದ್ದರು.
ಆಲ್ಡ್ರಿನ್ ಮೂರು ಬಾರಿ ವಿವಾಹವಾಗಿದ್ದಾರೆ: ಜೋನ್ ಅರ್ಚರ್, ಈಕೆಯೊಂದಿಗೆ ಆತ ಜೇಮ್ಸ್, ಜ್ಯಾನಿಸ್ ಮತ್ತು ಆಡ್ರಿವ್ ಎಂಬ ಮೂರು ಮಕ್ಕಳನ್ನು ಹೊಂದಿದ್ದಾರೆ; ಬೆವರ್ಲಿ ಜಿಲ್; ಈಗಿನ ಪತ್ನಿ ಲೋಯಿಸ್ ಡ್ರಿಗ್ಸ್ ಕೆನನ್, ಈಕೆಯನ್ನು ಆತ ೧೯೮೮ರ ಪ್ರೇಮಿಗಳ ದಿನದಂದು ಮದುವೆಯಾದರು.
ಈ ಪದ ಮ್ಯಾಸ್ಕಾಟ್ ಎಂಬುದನ್ನು ಅದೃಷ್ಟ ತರುವ ಒಬ್ಬ ವ್ಯಕ್ತಿ,ಪ್ರಾಣಿ ಅಥವಾ ವಸ್ತು ಎಂದು ಪರಿಗಣಿಸಲಾಗುತ್ತದೆ-ಸರ್ವ ಸಮ್ಮತಿಯಿಂದ ಸಾರ್ವಜನಿಕವಾಗಿ ಒಪ್ಪಿತ ಯಾವುದೇ ಸಮೂಹ ಉದಾಹರಣೆಗೆ ಶಾಲೆ,ವೃತ್ತಿಪರ ಕ್ರೀಡೆಗಳ ತಂಡ,ಸಮಾಜ ಸೈನ್ಯ ಘಟಕ ಅಥವಾ ಹೆಸರಾಂತ ನಂಬಿಕೆ ಗುರುತು ಇದರಲ್ಲಿ ಸೇರಿದೆ. ಈ ಮ್ಯಾಸ್ಕಾಟ್ ನ್ನು ಗ್ರಾಹಕ ವಸ್ತುಗಳ ಪ್ರಚಾರ-ಮಾರಾಟದ ಸಂದರ್ಭದಲ್ಲಿ ಕಾಲ್ಪನಿಕ ವಕ್ತಾರನಂತೆ ಉಪಯೋಗಿಸಲಾಗುತ್ತದೆ.ಉದಾಹರಣಗೆ ಮೊಲದ ಜಾತಿಯ ದಂಶಕವನ್ನು ಜನರಲ್ ಮಿಲ್ಸ್ ನ ಉಪಹಾರದ ಬೇಳೆಕಾಳು ಟ್ರಿಕ್ಸ್ ಪ್ರಚಾರ ಮತ್ತು ಮಾರಾಟ ಚಟುವಟಿಕೆಗಳಲ್ಲಿ ಬಳಸಲಾಗುತ್ತದೆ.
ಕ್ರೀಡಾ ಜಗತ್ತಿನಲ್ಲಿಯೂ ಕೂಡಾ ಈ ಮ್ಯಾಸ್ಕಾಟ್ಸ್ ಗಳನ್ನು ವ್ಯಾಪಾರೀ ಉದ್ದೇಶಗಳಿಗಾಗಿಯೂ ಉಪಯೋಗಿಸುತ್ತಾರೆ. ತಂಡ ಅಥವಾ ಸಮೂಹದ ಮ್ಯಾಸ್ಕಾಟ್ಸ್ ಗಳನ್ನು ಸಮೂಹ ಸಂಕ್ಷಿಪ್ತ ನಾಮಗಳೊಂದಿಗೆ ಬಳಸಿ ಗೊಂದಲಕ್ಕೀಡಾಗಬಾರದು. ಇವೆರಡನ್ನೂ ಸಂದರ್ಭಕ್ಕನುಗುಣವಾಗಿ ಸಮರೂಪವಾಗಿ ಅದಲಿ ಬದಲಿಯಾಗಿ ಬಳಕೆ ಮಾಡಬಹುದಾಗಿದೆ. ಉದಾಹರಣೆಗೆ ಟೆನ್ನೆಸ್ಸೆ ವಿಶ್ವವಿದ್ಯಾಲಯದ ಅಂಗಸಾಧನೆ ತಂಡಗಳು ತಮ್ಮ ಸ್ವಯಂಸೇವಕರನ್ನು ಅಂದರೆ ಅವರ ಅದೃಷ್ಟ ಮ್ಯಾಸ್ಕಾಟ್ ಒಂದು ಶ್ವಾನ, ಅಂದರೆ ಅದರ ಹೆಸರು ಸ್ಮೊಕಿ ಎಂದು ಹೆಸರಿಸಲಾಗಿದೆ. ಈ ಮ್ಯಾಸ್ಕಾಟ್ ತಂಡಗಳು ಒಂದು ಗುರುತಿನ ಸಂಕೇತವಾಗಿ ಮಾರ್ಪಡುತ್ತವೆ.ವ್ಯಕ್ತಿ,ಜೀವಂತ ಪ್ರಾಣಿ,ನಿಷ್ಪ್ರಾಣದ ವಸ್ತು ಅಥವಾ ವೇಷ ಧರಿಸಿದ ಸಾಂಕೇತಿಕ ಕುರುಹು, ಇಂತಹವುಗಳು ಕ್ರೀಡಾಸ್ಪರ್ಧೆಗಳು ನಡೆಯುವ ಜಾಗದಲ್ಲಿ ಮತ್ತಿತರ ಸಂಬಂಧಿತ ಸಮಾರಂಭಗಳಲ್ಲಿ ಕಾಣಿಸುತ್ತವೆ. ಹೀಗೆ 20ನೆಯ ಶತಮಾನದ ಮಧ್ಯಭಾಗದಲ್ಲಿ ಈ ವೇಷಧರಿಸಿದ ಸಾಂಕೇತಿಕ ಕುರುಹುಗಳು ತಂಡಗಳಿಗೆ ಅವುಗಳ ಆಯ್ಕೆಗನುಗುಣವಾಗಿ ಅವರ ಕಾಲ್ಪನಿಕ ಪ್ರಾಣಿಯನ್ನು ಅವರ ಮ್ಯಾಸ್ಕಾಟ್ ಆಗಿ ಅವರು ಆಯ್ದುಕೊಳ್ಳುವ ಅವಕಾಶವಿರುತ್ತದೆ.ಉದಾಹರಣೆಗೆ ಫಿಲಿಡೆಲ್ಲ್ಫಿಯಾ ಫಿಲ್ಲೀಸ್ ಮ್ಯಾಸ್ಕಾಟ್ ನ್ನು ಫಿಲ್ಲೀ ಫಾನಾಟಿಕ್ ಎಂದು ಕಲ್ಪಿಸಿಕೊಳ್ಳುತ್ತಾರೆ.
ಈ ವೇಷಭೂಷಿತ ಮ್ಯಾಸ್ಕಾಟ್ ಗಳು ಸಾಮಾನ್ಯ ಸ್ಥಳಗಳಲ್ಲಿ ಕಾಣಸಿಗುತ್ತವೆ.ಅವುಗಳನ್ನು ನಿಯಮಿತವಾಗಿ ಸಮುದಾಯದಲ್ಲಿ ಸದಾಶಯ,ರಾಜಧೂತರು ಎಂದು ತಮ್ಮ ತಂಡಗಳಿಗಾಗಿ ಬಳಸಲಾಗುತ್ತದೆ. ಕಂಪನಿ ಅಥವಾ ಸಂಘಟನೆಗಳು,ಉದಾಹರಣೆಗಾಗಿ .ಅರಣ್ಯ ಸೇವೆಗಳ ಗುರುತಿಗೆ ಸ್ಮೊಕಿ ಬಿಯರ್ ಹೊಗೆ ಮುಸುಕಿದ ಕರಡಿಯಾಗಿದೆ.
ಈ ಶಬ್ದ ಮ್ಯಾಸ್ಕಾಟ್ ನ್ನು ಫ್ರಾನ್ಸ ಭಾಗದಲ್ಲಿನ ಪ್ರಾಂತ ಮತ್ತು ಗ್ಯಾಸ್ಕೊನಿಗಳಲ್ಲಿ ಇದನ್ನು ಬಳಸುತ್ತಿದ್ದರು.ಮನೆಗೆ ಅದೃಷ್ಟ ತರುವ ಯಾವುದೇ ವಸ್ತುರೂಪವನ್ನು ಇದಕ್ಕೆ ಹೋಲಿಸಲಾಗುತಿತ್ತು. ಸಲಹೆ ಮೇರೆಗೆ ಈ ಶಬ್ದವನ್ನು ಮಾಸ್ಕ್ಯು ಆಗ ಫ್ರಾನ್ಸ್ ನ ಪ್ರಾಂತೀಯ ಪ್ರದೇಶಗಳಲ್ಲಿ ತಲೆ ಮೇಲೆ ಮಾಡಿ ಹುಟ್ಟುವ ಮಗು ಅದೃಷ್ಟವಂತ ಎನ್ನಲಾಗುತಿತ್ತು.ಇದರ ಉತ್ತಮ ಭವಿಷ್ಯ ಕೂಡಾ ಅದರೊಂದಿಗೆ ಇದೆ ಎಂದು ನಂಬಲಾಗುತ್ತಿತ್ತು.
ಈ ಶಬ್ದವು ಫ್ರೆಂಚ್ ಗೀತ ರಚನೆಕಾರ ಎಡ್ಮಂಡ್ ಔದ್ರಾನ್ ಎಂಬಾತ 1880ರಲ್ಲಿ ಒಂದು ಆಪೆರೆಟ್ಟಾ ಎಂಬ ಕಾಮಿಕ್ ರಚಿಸಿ ಅದಕ್ಕೆ ಲಾ ಮ್ಯಾಸ್ಕೊಟ್ಟೆ ಎಂದು ಶೀರ್ಷಿಕೆ ಕೊಟ್ಟ ನಂತರ ಜನಪ್ರಿಯವಾಯಿತು. ಆದರೆ ಇದಕಿಂತ ಬಹುಕಾಲದ ಮುಂಚೆಯೇ ಫ್ರಾನ್ಸನಲ್ಲಿ ಈ ಪದದ ಬಳಕೆ ಇತ್ತು.ಫ್ರೆಂಚ್ ನ ಪಾಮರ ಭಾಷೆಯಾದ ಇದನ್ನು ಜೂಜುಕೋರರು ಸಾಮಾನ್ಯವಾಗಿ ಬಳಸುವ ಶಬ್ದಗಳಲ್ಲಿ ಇದಾಗಿತ್ತು.ಇದನ್ನು ಫ್ರೆಂಚ್ ನ ಪಾಲೊಮಾನ್ಸ್ ಭಾಷೆಯಿಂದ ಒಸಿಟಿನ್ ಎಂಬ ಶಬ್ದ ಪಡೆಯಲಾಗಿದೆ,ಅದನ್ನು ಮ್ಯಾಸ್ಕೊ ಅಂದರೆ ಮಾಟಗಾತಿ(ಬಹುಶಃ ಪೊರ್ಚ್ ಗೀಸ್ ನ ಮ್ಯಾಸ್ಕೊಟ್ಟೊ ಅಂದರೆ "ಮಾಯಾಮಾಟತಂತ್ರ"ಅದಲ್ಲದೇ ಮ್ಯಾಸ್ಕೊಟೊ ಅದರರ್ಥ "ಉಚ್ಚಾರ".
ಔದ್ರಾನ್ ನ ಆಪೆರೆಟ್ಟಾ ಬಹಳ ಜನಪ್ರಿಯವಾಗಿತ್ತು,ಅದನ್ನು ಇಂಗ್ಲೀಷ್ ನಲ್ಲಿ ದಿ ಮ್ಯಾಸ್ಕಾಟ್ ಎಂದು ಅನುವಾದಿಸಲಾಯಿತು.ಇದನ್ನು ಮುಂದೆ ಇಂಗ್ಲೀಷ್ ನಲ್ಲಿ ಯಾವುದೇ ವ್ಯಕ್ತಿ,ಪ್ರಾಣಿ ಅಥವಾ ಉತ್ತಮ ಅದೃಷ್ಟ ತರುವ ಒಂದು ವಸ್ತುವಾಗಿ ಅರ್ಥ ನೀಡುವ ಪದವಾಗಿ ಶಬ್ದಕೋಶದೊಳಗೆ ಸೇರ್ಪಡೆಯಾಯ್ತು. ಈ ಪದದ ಈ ವ್ಯಾಖ್ಯಾನದಿಂದಾಗಿ ಹಲವು ಭಾಷೆಗಳಲ್ಲಿ ಇದನ್ನು ಪರಿಚಯಿಸಲಾಯ್ತು.ಆದರೆ ಫ್ರೆಂಚ್ ಮ್ಯಾಸ್ಕೊಟ್ಟೆ ಯನ್ನೇ ಪೂರ್ವ ಮಾದರಿಯನ್ನಾಗಿಸಲಾಯಿತು.
ಮ್ಯಾಸ್ಕಾಟ್ ಗಳನ್ನು ಸ್ಥಳೀಯತೆ ಅಥವಾ ಪ್ರಾದೇಶಿಕತೆ ಬಿಂಬಿಸಲು ಬಳಸಲಾಗುತ್ತದೆ.ಉದಾಹರಣೆಗೆ ನೆಬೆರ್ಸ್ಕಾ ಕೊರ್ನ್ಯುಸ್ಕರ್ಸ್ ಮ್ಯಾಸ್ಕಾಟ್ ಹರ್ಬಿ ಹಸ್ಕರ್:ಇದು ರೈತನೊಬ್ಬನ ಹೋಲಿಕೆಯ ಕುರುಹು,ಆ ಸ್ಥಳದ ಕೃಷಿ ಸಂಪ್ರದಾಯಗಳನ್ನು, ಅಲ್ಲಿನ ವಿಶ್ವವಿದ್ಯಾಲಯ ಸ್ಥಾಪನೆಗೊಂಡದ್ದನ್ನೂ ಬಿಂಬಿಸುತ್ತದೆ.
ಆದರೆ ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಕೆಲವು ಮ್ಯಾಸ್ಕಾಟ್ ಆಯ್ಕೆಗಳ ಬಗ್ಗೆ ವಿವಾದ ವಿದೆ.ಬಹುತೇಕ ಮನುಷ್ಯನ ಇಚ್ಛೆಗಳನ್ನು ಸಾಂಕೇತಿಸಿಕೊಂಡದ್ದಕ್ಕೆ ಇಲ್ಲಿ ವಿಚಾರ ಮಂಥನವಿದೆ. ಸ್ಥಳೀಯ ಅಮೆರಿಕನ್ ಗುಡ್ಡಗಾಡು ಜನಾಂಗವನ್ನು ಮ್ಯಾಸ್ಕಾಟ್ ಆಧಾರದ ಸಂಕೇತಗಳಲ್ಲಿ ಬಳಸಲಾಗುತ್ತಿದೆ ಎಂಬುದು ವಿವಾದಗ್ರಸ್ತವಾಗಿದೆ.ಇದರಿಂದ ಶೋಷಿತ ವರ್ಗಕ್ಕೆ ಸೇರಿದ ಸಂಸ್ಕೃತಿಗಳ ಮೇಲೆ ಇದೊಂದು ಪ್ರಹಾರವೆನ್ನಲಾಗುತ್ತದೆ.
ಕೆಲವು ಕ್ರೀಡಾತಂಡಗಳು "ಅನಧಿಕೃತ"ಮ್ಯಾಸ್ಕಾಟ್ಸ್ ಗಳನ್ನು ಹೊಂದಿವೆ:ವ್ಯಕ್ತಿಗಳ ಅಭಿಮಾನಿ ಬೆಂಬಲಿಗರು ಅಥವಾ ಅಭಿಮಾನಿಗಳು ತಂಡದೊಂದಿಗೆ ತಮ್ಮನ್ನು ಈ ರೀತಿ ಗುರುತಿಸಿಕೊಳ್ಳುತ್ತಾರೆ. ಉದಾಹರಣೆಗಾಗಿ ನ್ಯುಯಾರ್ಕ್ ಯಾಂಕೀಸ್ ನ್ನು ಫ್ರೆಡ್ಡಿ ಸೆಜ್ ನಲ್ಲಿ ವ್ಯಕ್ತಿಯನ್ನು ಬಳಸಿಕೊಂಡದ್ದನ್ನು ಕಲಹಕ್ಕೆ ಕಾರಾಣ ಮಾಡಲಾಯಿತು. ಈ ಹಿಂದಿನ ಮ್ಯಾಸ್ಕಾಟ್ ಟೊರೊಂಟೊ ಬ್ಲ್ಯು ಜಯ್ಸ್ ನ ಕುರುಹು ಬಿಜೆ ಬರ್ಡೀ ಎಂಬ ವೇಷಧಾರಿ ವ್ಯಕ್ತಿತ್ವವೊಂದನ್ನು ನಿರ್ಮಿಸಲಾಯಿತು.ಇದನ್ನು ಬ್ಲ್ಯು ಜಯ್ಸ್ ಅಭಿಮಾನಿಯೊಬ್ಬನಿಂದ ರಚಿಸಲಾಗಿತ್ತು.ಕೊನೆಯಲ್ಲಿ ಅವರ ಸ್ಥಳೀಯ ಕ್ರೀಡೆಗಳಿಗಾಗಿ ಅದರ ಸಾಂಕೇತಿಕ ರೂಪವನ್ನು ಬಳಸಲಾಯಿತು. ನಾರ್ತ್ ಆಂಪ್ಟನ್ ಸೇಂಟ್ಸ್ "ಬೆರ್ನೀ"ಯನ್ನು ಹೊಂದಿದ್ದಾರೆ,ಆಗ ಒಂದು ಕಾಲದಲ್ಲಿ ಸೇಂಟ್ ಬೆರ್ನಾರ್ಡ್ ಹಿಂದಿನ ವೃತ್ತಿಪರ ರಗ್ ಬೈ ಆಟಗಾರ ಲಾರೆನ್ಸ್ ಮೆಕೆಂಜಿ-ಮೊಕ್ರಿಜೆ ಇದರ ಮೂಲವಾಗಿದ್ದಾರೆ.
ಸಾಮಾನ್ಯವಾಗಿ ಮ್ಯಾಸ್ಕಾಟ್ ನ ಆಯ್ಕೆಯು ಇಚ್ಛಿತ ಗುಣಮಟ್ಟ ಪ್ರದರ್ಶಿಸುತ್ತದೆ;ಇದಕ್ಕೆ ಉದಾಹರಣೆಯೆಂದರೆ "ಹೋರಾಟದ ಉತ್ಸಾಹ"ಇದರಲ್ಲಿ ಸ್ಪರ್ಧಾತ್ಮಕ ಲಕ್ಷಣ ತೋರುತ್ತದೆ.ಯೋಧರ ವ್ಯಕ್ತಿಚಿತ್ರಗಳ ಮಾದರಿ ಅಥವಾ ಪರಭಕ್ಷಕಪ್ರಾಣಿಗಳು ಇತ್ಯಾದಿ.
ಈ ಸಹೋದರರ ಮೊದಲಿನ ಬೇರ್ಪಡೆಯು ಇಡೀ ಪಟ್ಟಣವನ್ನೇ ಎರಡು ವಿಭಾಗಗಳನ್ನಾಗಿಸಿತು. ೧೯೪೮ರಿಂದ ಈ ಪಟ್ಟಣವು ಒಂದು ಚಿಕ್ಕ-ಬರ್ಲಿನ್ ಅನ್ನು ಹೋಲುವಂತ್ತಿತ್ತು. ಬ್ರ್ಯಾಂಡ್ ನಿಷ್ಠೆಯು ಇಲ್ಲಿನ ನಿವಾಸಿಗಳಿಗೆ ಪರಮೋಚ್ಛ ವಿಷಯವಾಯಿತು; ಹಲವಾರು ಅಂಗಡಿಗಳು, ಬೇಕರಿಗಳು ಮತ್ತು ಬಾರ್ ಗಳು ಅನಧಿಕೃತವಾಗಿ ರುಡಾಲ್ಫ್ ರಾ ಪೂಮಾ, ಅಥವಾ ಅಡಾಲ್ಫ್ ರ ಅಡೀಡಸ್ ಗೆ ನಿಷ್ಠವಾಗಿರುವುವೆಂದು ಹೇಳಲಾಗುತ್ತಿತ್ತು. ಆ ಪಟ್ಟಣದ ಎರಡು ಫುಟ್ ಬಾಲ್ ಕ್ಲಬ್ ಗಳೂ ಈ ವಿಷಯದಲ್ಲಿ ಭಿನ್ನತೆಯನ್ನು ಹೊಂದಿದ್ದವು: ಹೆರ್ಝೋಗೆನಾರಾಷ್ ಕ್ಲಬ್ ಮೂರು ಪಟ್ಟಿಗಳನ್ನು ಬೆಂಬಲಿಸಿತಾದರೆ ೧ ಹೆರ್ಝೋಗೆನಾರಾಷ್ ರುಡಾಲ್ಫ್ ರ ಪಾದತೊಡುಗೆಗಳನ್ನು ಬೆಂಬಲಿಸಿತು. ರುಡಾಲ್ಫ್ ರ ಮನೆಗೆ ಕೆಲಸಗಾರರು ಬಂದಾಗ ಅವರು ಬೇಕೆಂದೇ ಅಡೀಡಸ್ ಷೂಗಳನ್ನು ಧರಿಸಿಬರುತ್ತಿದ್ದರು; ರುಡಾಲ್ಫ್ ಅವರ ಷೂಗಳನ್ನು ನೋಡಿದಾಗ, ಅವರಿಗೆ ನೆಲಮಾಳಿಗೆಗೆ ಹೋಗಿ ಒಂದು ಜೊತೆ ಪೂಮಾ ಷೂಗಳನ್ನು ಬಿಟ್ಟಿಯಾಗಿ ತೆಗೆದುಕೊಂಡುಹೋಗಲು ಹೇಳುತ್ತಿದ್ದರು. ಇಬ್ಬರು ಸಹೋದರರೂ ಕಡೆಯವರೆಗೆ ಹೊಂದಿಕೊಳ್ಳಲೇ ಇಲ್ಲ ಮತ್ತು ಅವರಿಬ್ಬರನ್ನೂ ಒಂದೇ ಸ್ಮಶಾನದಲ್ಲಿಯೇ ಹೂತಿದ್ದರೂ, ಅವರ ನಡುವೆ ಎಷ್ಟು ಸಾಧ್ಯವೋ ಅಷ್ಟು ಅಂತರವನ್ನು ಬಿಟ್ಟು ಹೂಳಲಾಗಿದೆ.
೧೯೩೬ರ ಬೇಸಿಗೆ ಒಲಿಂಪಿಕ್ಸ್ ವೇಳೆಗೆ, ಅಡೀ ಡಸ್ಸ್ಲರ್ ಬವಾರಿಯಾದಿಂದ ಜಗತ್ತಿನ ಮೊದಮೊದಲ ಹೆದ್ದಾರಿಗಳಲ್ಲಿ ಒಂದರ ಗುಂಟ ಸಾಗಿ ಒಲಿಂಪಿಕ್ಸ್ ವಿಲೇಜ್ ಅನ್ನು ತಲುಪಿದರು;ಅವರು ಅಲ್ಲಿಗೆ ಒಂದು ಸೂಟ್ ಕೇಸ್ ಭರ್ತಿ ಸ್ಪೈಕ್ ಗಳನ್ನು ತೆಗೆದುಕೊಂಡುಹೋಗಿದ್ದರು ಹಾಗೂ ಯು.ಎಸ್.ನ ಓಟಗಾರ ಜೆಸ್ಸೆ ಓವನ್ಸ್ ರನ್ನು ಆ ಸ್ಪೈಕ್ ಗಳನ್ನು ಬಳಸಲು ಒತ್ತಾಯದಿಂದ ಒಪ್ಪಿಸಿದರು; ಇದು ಆಫ್ರಿಕನ್ ಅಮೆರಿಕನ್ ಒಬ್ಬರಿಗೆ ದೊರೆತ ಮೊಟ್ಟಮೊದಲ ಪ್ರಾಯೋಜಕತ್ವವಾಯಿತು. ಓವನ್ಸ್ ಆ ಒಲಿಂಪಿಕ್ಸ್ ನಲ್ಲಿ ನಾಲ್ಕು ಚಿನ್ನದ ಪದಕಗಳನ್ನು ಗೆದ್ದರು, ಆ ಗೆಲುವು ಪ್ರಪಂಚದ ಖ್ಯಾತ ಕ್ರೀಡಾಪಟುಗಳ ಮೆಚ್ಚುಗೆಯನ್ನು ಖಾಯಮ್ಮಾಗಿ ಡಸ್ಸ್ಲರ್ ಷೂಗಳು ಪಡೆಯಲು ಸಹಕಾರಿಯಾಯಿತು. ಈ ಸಹೋದರರ ಟೇಬಲ್ ನ ಮೇಲೆ ಜಗತ್ತಿನ ಮೂಲೆ ಮೂಲೆಗಳಿಂದ ಪತ್ರಗಳು ಬರಲಾರಂಭಿಸಿದವು, ಇತರ ರಾಷ್ಟ್ರೀಯ ತಂಡಗಳ ತರಬೇತಿದಾರರು ಸಹ ಈ ಷೂಗಳ ಬಗ್ಗೆ ತಮ್ಮ ಆಸಕ್ತಿಯನ್ನು ವ್ಯಕ್ತಪಡಿಸಲಾರಣಭಿಸಿದರು. ವ್ಯಾಪಾರ ಭರದಿಂದ ಸಾಗಿತು ಮತ್ತು ಡಸ್ಸ್ಲರ್ಸ್ ಎರಡನೆಯ ಮಹಾಯುದ್ಧದ ಮುಂಚೆಯವರೆಗೆ ಪ್ರತಿ ವರ್ಷ ೨೦೦,೦೦೦ ಜೊತೆ ಷೂಗಳನ್ನು ಮಾರುತ್ತಿದ್ದರು.
೨೦೦೮ರಲ್ಲಿ ಪೂಮಾ ನ ನಲವತ್ತನೆಯ ವಾರ್ಷಿಕೋತ್ಸವವನ್ನು ಒಂದು ವಿಶೇಷ ಆವೃತ್ತಿಯೊಂದಿಗೆ ಆಚರಿಸಿತು; ಆ ಆವೃತ್ತಿಯೇ , ಇದು ಪೋರ್ಚುಗೀಸ್ ಫುಟ್ ಬಾಲ್ ಆಟಗಾರರಾದ ಯೂಸೆಬಿಯೋರ ಸ್ಮರಣೆಗಾಗಿ ತಂದ ಆವೃತ್ತಿಯಾಗಿತ್ತು; ಅವರು ವದಂತಿಯೇ ಆಗಿರುವ ಧರಿಸಿ ೧೯೬೮ರಲ್ಲಿ ೪೨ ಗೋಲ್ ಗಳನ್ನು ಹೊಡೆದು, ಯೂರೋಪ್ ನ ಅಗ್ರಗಣ್ಯ ಸ್ಕೋರರ್ ಗೆ ನೀಡುವ ಗೋಲ್ಡನ್ ಬೂಟ್ ಅವಾರ್ಡ್ ಅನ್ನು ತಮ್ಮದಾಗಿಸಿಕೊಂಡಿದ್ದರು. ಶ್ರೇಷ್ಠ ಆಟಗಾರರಾದ ಪೀಲೆ, ಮಾರಿಯೋ ಕೆಂಪೆಸ್, ರೂಡೀ ವಾಲರ್, ಲೋಥರ್ ಮಥಾಯಿಸ್, ಮಾಸ್ಸಿಮೋ ಒಡ್ಡೋ ಮತ್ತು ಡೀಗೋ ಮರಡೋನಾರ ನೆಚ್ಚಿನ ಷೂ ಆಗಿತ್ತು. ಪೂಮಾ ಕಿಂಗ್ ಸರಣಿಯ ಹೊಸ ಆವೃತ್ತಿಗಳನ್ನು ಬಿಡುಗಡೆ ಮಾಡುವುದನ್ನು ಮುಂದುವರಿಸಿದೆ ಮತ್ತು ೨೦೦೯ರಲ್ಲಿ ಇಟಲಿಯ ಸಾಕರ್ ಇತಿಹಾಸವನ್ನು ಆಚರಿಸುವ ಸಲುವಾಗಿ, ಹಾಗೂ ಮತ್ತೂ ನಿರ್ದಿಷ್ಟವಾಗಿ, ಎರಡು ವಿಶ್ವಕಪ್ ಗಳನ್ನು ಗೆಲ್ಲಲು ಕಾರಣರಾದ ತರಬೇತಿದಾರ ವಿಟ್ಟೋರಿಯೋ ಪೋಝೋರ ಯಶದ ಆಚರಣೆಗಾಗಿ, ಪೂಮಾ ಕಿಂಗ್ ಇಟಾಲಿಯಾವನ್ಉ ಬಿಡುಗಡೆ ಮಾಡಿತು
ಸಹೋದರರಿಬ್ಬರೂ ನಾಝಿ ಪಕ್ಷವನ್ನು ಸೇರಿದರು. ಆದರೆ ರುಡಾಲ್ಫ್ ಪಾರ್ಟಿಗೆ ಅಡೀಗಿಂತಲೂ ಹೆಚ್ಚು ಸನಿಹದವರಾಗಿದ್ದರು. ಯುದ್ಧಕಾಲದಲ್ಲಿ ಈ ಸಹೋದರರ ನಡುವೆ ಇದ್ದ ಭಿನ್ನಾಭಿಪ್ರಾಯಗಳು ಇವರಿಬ್ಬರೂ ದೂರವಾಗುವ ಸನ್ನಿವೇಶವನ್ನು ತಂದೊಡ್ಡಿತು; ೧೯೪೩ರಲ್ಲಿ ಮಿತ್ರಸೇನೆಗಳು ಬಾಂಬ್ ಧಾಳಿಯಿಂದ ತಪ್ಪಿಸಿಕೊಳ್ಳಲು ಅಡೀ ಮತ್ತು ಅವರ ಹೆಂಡತಿ ಬಾಂಬ್ ನಿಂದ ತಪ್ಪಿಸಿಕೊಳ್ಳಲೆಂದೇ ಕಟ್ಟಿದ ಸುರಕ್ಷಾತಾಣವೊಂದರಲ್ಲಿ ನುಸುಳಿದರು,ಅದೇ ತಾಣದಲ್ಲಿ ರುಡಾಲ್ಫ್ ಮತ್ತು ಅವರ ಕುಟುಂಬವೂ ಆಗಲೇ ಸೇರಿತ್ತು."ಮಿತ್ರಸೇನೆಯ ವಿಮಾನಗಳನ್ನು ಕುರಿತೋ ಏನೋ ಅಡೀ "ಈ ಕೊಳಕು ಬೇವಾರಿಸ್ ಗಳು ಮತ್ತೆ ಬಂದರು" ಎಂದರು, ಆದರೆ ಅದನ್ನು ತಮ್ಮನ್ನು ಕುರಿತಾಗಿಯೇ ಅಡೀ ಹೇಳಿದುದು ಎಂದು ರುಡಾಲ್ಫ್ ಬಲವಾಗಿ ನಂಬಿಬಿಟ್ಟರು. ರುಡಾಲ್ಫ್ ರನ್ನು ನಂತರ ಅಮೆರಿಕದ ಸೈನಿಕರು ಬಂಧಿಸಿ ಅವರು ವಾಫೆನ್ ನ ಸದಸ್ಯರೆಂದು ಆರೋಪ ಹೊರಿಸಿದಾಗ, ರುಡಾಲ್ಫ್ ಗೆ ತಮ್ಮ ಸಹೋದರನೇ ತಮ್ಮನ್ನು ಹಿಡಿದುಕೊಟ್ಟುಬಿಟ್ಟದ್ದೆಂಬ ಅಭಿಪ್ರಾಯ ಬಲವಾಗಿ ಬೇರೂರಿತು.
ಈ ಕಂಪನಿಯು ತಾನು ತಯಾರಿಸುವ ಫುಟ್ ಬಾಲ್ ಷೂಗಳಿಗೆ ಪ್ರಖ್ಯಾತವಾಗಿದೆ ಮತ್ತು ಖ್ಯಾತ ಫುಟ್ ಬಾಲ್ ಆಟಗಾರರನ್ನು ಪ್ರಾಯೋಜಿಸಿದೆ; ಅವರ ಪೈಕಿ ಪೀಲೆ, ಯೂಸೆಬಿಯೋ, ಜೊಹಾನ್ ಕ್ರುಯಿಫ್, ಎಂಝೋ ಫ್ರ್ಯಾನ್ಸೆಸ್ಕೋಲಿ, ಡೀಗೋ ಮರಡೋನ, ಲೋಥರ್ ಮಥಾಯಿಸ್, ಕೆನ್ನಿ ಡಾಲ್ ಗ್ಲಿಷ್, ಡಿಡ್ಲರ್ ಡೆಸ್ ಚಾಂಪ್ಸ್ ಮತ್ತು ಗಿಯಾನ್ ಲೂಯಿಗಿ ಬಫನ್ ಪ್ರಮುಖರು. ಜಮೈಕಾದ ಟ್ರ್ಯಾಕ್ ಅಂಗಸಾಧನೆಗಾರ ಉಸೇಯ್ನ್ ಬೋಲ್ಟ್ ಸಹ ಈ ಕಂಪನಿ ಪ್ರಾಯೋಜಿಸುವ ಆಟಗಾರರಲ್ಲೊಬ್ಬರಾಗಿದ್ದಾರೆ. ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಈ ಕಂಪನಿಯು ಪ್ರಾಯಶಃ ೧೯೬೮ರಲ್ಲಿ ಪರಿಚಯಿಸಿದ ಸ್ಯೂಡ್ ಬ್ಯಾಸ್ಕೆಟ್ ಬಾಲ್ ನಿಂದ ಖ್ಯಾತಿ ಪಡೆಯಿತು; ನಂತರದ ದಿನಗಳಲ್ಲಿ ಆ ಚೆಂಡು ನ್ಯೂಯಾರ್ಕ್ ನಿಕ್ಸ್ ನ ಬ್ಯಾಸ್ಕೆಟ್ ಬಾಲ್ ತಾರೆ ವಾಲ್ಟ್ "ಕ್ಲೈಡ್ "ಫ್ರೇಝಿಯರ್ ರ ಹೆಸರನ್ನೇ ಪಡೆಯಿತು, ಹಾಗೂ ಜೋ ನಮಾಥ್ ರೊಡನೆ ಮಾಡಿಕೊಂಡ ಪ್ರಚಾರ ಸಹಭಾಗಿತ್ವಕ್ಕಾಗಿ ಈ ಕಂಪನಿಯು ಖ್ಯಾತಿ ಪಡೆದಿದೆ.
ಇತರರ ಕೈಕೆಳಗೆ, ಮನೆಯಿಂದ ದೂರದ ಸ್ಥಳಗಳಲ್ಲಿ, ಕೆಲಸ ಮಾಡಿ ಬೇಸತ್ತ ರುಡಾಲ್ಫ್ ಹೆರ್ಝೋಗೆನಾರಾಷ್ ಗೆ ೧೯೨೪ರಲ್ಲಿ ಹಿಂತಿರುಗಿ ಬಂದು, ತಮ್ಮ ತಮ್ಮನಾದ ಅಡಾಲ್ಫ್, ಅಡ್ಡಹೆಸರು "ಅಡೀ", ಯೊಡನೆ ತನ್ನದೇ ಆದ ಷೂ ಕಾರ್ಖಾನೆಯೊಂದನ್ನು ಆರಂಭಿಸಿದರು. ಈ ನೂತನ ಸಂಸ್ಥೆಯನ್ನು ಅವರು ಗೆಬ್ರೂಡರ್ ಡಸ್ಸ್ಲರ್ ಸ್ಖಹ್ ಫಾಬ್ರಿಕ್ ಎಂದು ಕರೆದರು. ಇಬ್ಬರೂ ಸೇರಿ ಈ ವ್ಯಾಪಾರವನ್ನು ತಮ್ಮ ತಾಯಿಯ ದೋಭಿಖಾನೆ ಯಲ್ಲಿ ಆರಂಭಿಸಿದರು, ಆದರೆ, ಆ ಕಾಲದಲ್ಲಿ ಆ ಪಟ್ಟಣದಲ್ಲಿ ವಿದ್ಯುತ್ ಸರಬರಾಜು ನಂಬಲರ್ಹವಲ್ಲವಾಗಿದ್ದುದರಿಂದ ಈ ಸಹೋದರರು ಕೆಲವೊಮ್ಮೆ ಒಂದು ಸೈಕಲ್ಲನ್ನು ಒಂದೆಡೆ ಸ್ಟ್ಯಾಂಡ್ ಹಾಕಿ ನಿಲ್ಲಿಸಿ, ಜೋರಾಗಿ ಪೆಡಲ್ ಒತ್ತಿ, ಪೆಡಲ್ ಒತ್ತಿದಾಗ ಹೊಮ್ಮುವ ಶಕ್ತಿಯನ್ನು ಬಳಸಿ ತಮ್ಮ ಸಾಧನಗಳನ್ನು ಚಾಲ್ತಿಯಲ್ಲಿಟ್ಟುಕೊಳ್ಳುತ್ತಿದ್ದರು.
೧೯೬೦ರ ಬೇಸಿಗೆ ಒಲಿಂಪಿಕ್ಸ್ ನಲ್ಲಿ ಪೂಮಾ ಜರ್ಮನಿಯ ಓಟಗಾರ ಅರ್ಮಿನ್ ಹ್ಯಾರಿಗೆ ಪೂಮಾಗಳನ್ನು ೧೦೦ ಮೀಟರ್ ಓಟದ ಫೈನಲ್ ನಲ್ಲಿ ಬಳಸಲು ಹಣ ನೀಡಿತು. ಹ್ಯಾರಿ ಇದಕ್ಕೆ ಮುನ್ನ ಅಡೀಡಸ್ ಧರಿಸಿದ್ದರು ಮತ್ತು ಅಡಾಲ್ಫ್ ರನ್ನು ಆ ಷೂ ಧರಿಸುವುದಕ್ಕೆ ಹಣ ನೀಡಬೇಕೆಂದು ಕೇಳಿದರು, ಆದರೆ ಅಡೀಡಸ್ ಆ ಕೋರಿಕೆಯನ್ನು ನಿರಾಕರಿಸಿದರು. ಆ ಜರ್ಮನ್ ಪೂಮಾಗಳನ್ನು ಧರಿಸಿ ಓಡಿ ಚಿನ್ನದ ಪದಕವನ್ನು ಪಡೆದರು, ಆದರೆ ಪದಕವನ್ನು ಪಡೆಯುವ ಕಾರ್ಯಕ್ರಮದ ವೇಳೆಯಲ್ಲಿ ಅಡೀಡಸ್ ಧರಿಸಿದರು - ಇದನ್ನು ಕಂಡ ಡಸ್ಸ್ಲರ್ ಸಹೋದರರಿಬ್ಬರೂ ಚಕಿತರಾದರು. ಈ ರೀತಿ ಸಂಚು ಹೂಡಿ ಇಬ್ಬರಿಂದಲೂ ಹಣ ಪಡೆಯುಬಹುದೆಂದು ಹ್ಯಾರಿ ಆಸೆ ಇರಿಸಿಕೊಂಡಿದ್ದರು, ಆದರೆ ಅಡೀ ಎಷ್ಟು ಕ್ರುದ್ಧರಾದರೆಂದರೆ ಅವರು ಒಲಿಂಪಿಕ್ ಚಾಂಪಿಯನ್ ರನ್ನು ಉಚ್ಛಾಟಿಸಿದರು.
ಪೂಮಾ ಎಜಿ ರುಡಾಲ್ಫ್ ಡಸ್ಸ್ಲರ್ ಸ್ಪೋರ್ಟ್ , ಅಧಿಕೃತವಾಗಿ ಎಂದು ಖ್ಯಾತವಾಗಿದ್ದು, ಇದು ಜರ್ಮನಿಯ ಪ್ರಮುಖ ಬಹುರಾಷ್ಟ್ರೀಯ ಕಂಪನಿಯಾಗಿದ್ದು, ಈ ಕಂಪನಿಯು ಶ್ರೇಷ್ಠವಾದ ಅಥ್ಲೆಟಿಕ್ ಷೂಗಳು, ಜೀವನಶೈಲಿ ನಿರೂಪಿಸುವ ಪಾದರಕ್ಷೆಗಳು ಹಾಗೂ ಇತರ ಕ್ರೀಡಾ ಉಡುಗೆತೊಡುಗೆಗಳನ್ನು ತಯಾರಿಸುತ್ತದೆ. ೧೯೨೪ರಲ್ಲಿ ಗೆಬ್ರೂಡರ್ ಡಸ್ಸ್ಲರ್ ಸ್ಖಹ್ ಫಾಬ್ರಿಕ್ ಎಂಬ ಹೆಸರಿನಲ್ಲಿ ಅಡಾಲ್ಫ್ ಮತ್ತು ರುಡಾಲ್ಫ್ ಡಸ್ಸ್ಲರ್ ಈ ಸಂಸ್ಥೆಯನ್ನು ಸ್ಥಾಪಿಸಿದರು; ಸಹೋದರರಿಬ್ಬರ ಸಂಬಂಧವು ಕೆಡುತ್ತಾ ಸಾಗಿ, ಕಡೆಗೆ ಇಬ್ಬರೂ ೧೯೪೮ರಲ್ಲಿ ಬೇರೆಯಾಗಲು ನಿರ್ಧರಿಸಿ,ಎರಡು ಪ್ರತ್ಯೇಕ ಸಂಸ್ಥೆಗಳಾದ ಅಡೀಡಸ್ ಮತ್ತು ಪೂಮಾ ಗಳನ್ನು ಸ್ಥಾಪಿಸಿದರು. ಪೂಮಾದ ಮೂಲಕಚೇರಿಯು ಈಗ ಜರ್ಮನಿಯ ಹೆರ್ಝೋಗೆನಾರಾಷ್ ನಲ್ಲಿದೆ.
ಕ್ರಿಸ್ತೋಫ್ ವಾನ್ ವಿಲ್ ಹೆಲ್ಮ್ ಡಸ್ಸ್ಲರ್ ಒಂದು ಷೂ ಕಂಪನಿಯ ನೌಕರರಾಗಿದ್ದರು, ಅವರ ಪತ್ನಿ ನ್ಯೂರೆಂಬರ್ಗ್ ನಗರದಿಂದ ದೂರವಿರುವ, ಬವಾರಿಯದ ಪಟ್ಟಣವಾದ ಹೆರ್ಝೋಗೆನಾರಾಷ್ ನಲ್ಲಿ ಒಂದು ಸಣ್ಣ ದೋಭಿಖಾನೆಯನ್ನು ನಡೆಸುತ್ತಿದ್ದರು. ಅವರ ಮಗ ರುಡಾಲ್ಫ್ ಡಸ್ಸ್ಲರ್, ಶಾಲೆಯನ್ನು ಬಿಟ್ಟ ನಂತರ, ತನ್ನ ತಂದೆಯೊಡನೆ ಷೂ ಕಾರ್ಖಾನೆಯಲ್ಲಿ ದುಡಿಯತೊಡಗಿದರು, ಮತ್ತು ನಂತರ ಅವರನ್ನು ಮೊದಲನೆಯ ಮಹಾಯುದ್ಧದಲ್ಲಿ ಕಾಳಗ ಮಾಡಲು ಕರೆಯಲಾಯಿತು. ಅಲ್ಲಿಂದ ಹಿಂತಿರುಗಿದ ನಂತರ ರುಡಾಲ್ಫ್ ಒಂದು ಪೋರ್ಸ್ ಲೇಯ್ನ್ ಕಾರ್ಖಾನೆಯಲ್ಲಿ ವ್ಯವಸ್ಥಾಪಕ ಹುದ್ದೆ ಪಡೆದರು, ಹಾಗೂ ತದನಂತರ ನ್ಯೂರೆಂಬರ್ಗ್ ನ ಒಂದು ಸಗಟು ತೊಗಲು ವ್ಯಾಪಾರದಲ್ಲಿ ತೊಡಗಿದ್ದರು.
ಈ ಕಂಪನಿಯು ಸರಣಿ ಷೂಗಳನ್ನು ಮತ್ತು ಲಾಮೈನ್ ಕೌಯೇಟ್, ಯೇಮಿ ಗಾರ್ಬರ್ಸ್ ಮತ್ತು ಇತರರು ವಿನ್ಯಾಸಗೊಳಿಸಿದ ಕ್ರೀಡಾ ವಸ್ತ್ರಗಳನ್ನು ಸಹ ಒದಗಿಸುತ್ತದೆ. ೧೯೯೬ರಿಂದ ಪೂಮಾ ಯುನೈಟೆಡ್ ಸ್ಟೇಟ್ಸ್ ನಲ್ಲಿ ತನ್ನ ಚಟುವಟಿಕೆಗಳನ್ನು ತೀವ್ರಗೊಳಿಸಿದೆ. ಅಮೆರಿಕದ ಬ್ರ್ಯಾಂಡ್ ಕ್ರೀಡಾ ವಸ್ತ್ರಗಳನ್ನು ತಯಾರಿಸುವ ಲೋಗೋ ಅಥ್ಲೆಟಿಕ್ನ ೨೫% ಸ್ವಾಮ್ಯ ಪೂಮಾ ಕಂಪನಿಯದಾಗಿದೆ; ಲೋಗೋ ಅಥ್ಲೆಟಿಕ್ ಅಮೆರಿಕನ್ ವೃತ್ತಿಪರ ಬ್ಯಾಸ್ಕೆಟ್ ಬಾಲ್ ಮತ್ತು ಅಸೋಸಿಯೇಷನ್ ಫುಟ್ ಬಾಲ್ ಲೀಗ್ ಗಳಿಂದ ಈ ತಯಾರಿಕೆಗೆ ಪರವಾನಗಿ ಪಡೆದಿದೆ. ೨೦೦೭ರಿಂದ ಪೂಮಾ ಎಜಿ ಫ್ರೆಂಚ್ ಐಷಾರಾಮಿ ತಂಡವಾದ ಪಿಪಿಆರ್ ನ ಅಂಗವಾಗಿದೆ.
ತನ್ನ ಸಹೋದರರಿಂದ ಬೇರಾದ ರುಡಾಲ್ಫ್ ಮೊದಲಿಗೆ ತಮ್ಮ ನೂತನ ಸಂಸ್ಥೆಯನ್ನು ರುಡಾ ಎಂದು ನೋಂದಾಯಿಸಿದರು, ಆದರೆ ನಂತರ ಅದನ್ನು ಪೂಮಾ ಎಂದು ಬದಲಾಯಿಸಿದರು. ಪೂಮಾದ ಮೊಟ್ಟಮೊದಲ ಚಿಹ್ನೆಯು ಒಂದು ಚೌಕಾಕಾರ ಹಾಗೂ ಒಂದು ಪ್ರಾಣಿಯು ಮೂಲಕ ಹಾರಿಹೋಗುವಂತಹುದು ಇದ್ದಿತು ಹಾಗೂ ಇದನ್ನು ಕಂಪನಿಯ ಹೆಸರಿನ ಜೊತೆಜೊತೆಯೇ ೧೯೪೮ರಲ್ಲಿ ನೋಂದಾಯಿಸಲಾಗಿತ್ತು. ಪೂಮಾದ ಷೂ ವಿನ್ಯಾಸಗಳು ವಿಶಿಷ್ಟವಾದ "ಫಾರ್ಮ್ ಸ್ಟ್ರೈಪ್" ಅನ್ನು ಹೊಂದಿರುತ್ತವೆ ಮತ್ತು ವಸ್ತ್ರಗಳು ಹಾಗೂ ಇತರ ಉತ್ಪನ್ನಗಳ ಮೇಲೆ ಚಿಹ್ನೆಯು ಮುದ್ರಿತವಾಗಿರುತ್ತದೆ.
೧೯೪೮ರಲ್ಲಿ ಎರಡನೆಯ ಮಹಾಯುದ್ಧದ ನಂತರದ ಮೊದಲ ಫುಟ್ ಬಾಲ್ ಪಂದ್ಯದಲ್ಲಿ ಪಶ್ಚಿಮ ಜರ್ಮನಿಯ ರಾಷ್ಟ್ರೀಯ ಫುಟ್ ಬಾಲ್ ತಂಡದ ಹಲವಾರು ಸದಸ್ಯರು ಪೂಮಾ ಬೂಟ್ಸ್ ತೊಟ್ಟಿದ್ದರು, ಯುದ್ಧದ ನಂತರದ ಜರ್ಮನಿಯ ಪರವಾಗಿ ಮೊಟ್ಟಮೊದಲ ಗೋಲ್ ಹೊಡೆದ ಹರ್ಬರ್ಟ್ ಬರ್ಡೆನ್ ಸ್ಕಿ ಸಹ ಪೂಮಾವನ್ನೇ ತೊಟ್ಟಿದ್ದರು. ನಾಲ್ಕು ವರ್ಷಗಳ ನಂತರ,೧೯೫೨ರ ಬೇಸಿಗೆ ಒಲಿಂಪಿಕ್ಸ್ ನಲ್ಲಿ, ೧೫೦೦ ಮೀಟರ್ ಓಟಗಾರರಾದ ಲಕ್ಸೆಂಬರ್ಗ್ ನ ಜೋಸಿ ಬಾರ್ತೆಲ್ಪೂಮಾದ ಮೊಟ್ಟಮೊದಲ ಒಲಿಂಪಿಕ್ ಚಿನ್ನವನ್ನು ಫಿನ್ ಲ್ಯಾಂಡ್ ನ ಹೆಲ್ಸಿಂಕಿಯಲ್ಲಿ ಗಳಿಸಿದರು.
ಎರಡು ವರ್ಷಗಳ ನಂತರ,೧೯೭೨ರ ಬೇಸಿಗೆ ಒಲಿಂಪಿಕ್ಸ್ ನಲ್ಲಿ ಪೂಮಾ ಉಗಾಂಡಾದ ೪೦೦ ಮೀಟರ್ ಹರ್ಡಲ್ಸ್ ಚಾಂಪಿಯನ್ ಆದ ಜಾನ್-ಅಕೀ-ಬುವಾರಿಗೆ ಓಟದ ಷೂಗಳನ್ನು ಒದಗಿಸಿತು. ಅಕೀ-ಬುವಾರನ್ನು ಉಗಾಂಡಾದ ಮಿಲಿಟರಿ ಸರ್ಕಾರವು ದೇಶದಿಂದ ಉಚ್ಛಾಟಿಸಿದಮೇಲೆ, ಪೂಮಾ ಅಕೀ-ಬುವಾರಿಗೆ ಜರ್ಮನಿಯಲ್ಲಿ ನೌಕರಿ ಒದಗಿಸಿತು ಹಾಗೂ ಅವರು ಮತ್ತು ಅವರ ಕುಟುಂಬ ಜರ್ಮನ್ ಸಮಾಜಕ್ಕೆ ಹೊಂದಿಕೊಳ್ಳಲಾಗುವಂತೆ ಮಾಡಲು ಯತ್ನಿಸಿತು, ಆದರೆ ಕಡೆಗೆ ಅಕೀ-ಬುವಾ ಉರಾಂಡಾಕ್ಕೆ ಮರಳಿದರು.
ವಿಭಜನೆಯ ನಂತರ ಪೂಮಾ ಮತ್ತು ಅಡೀಡಸ್ ಪರಸ್ಪರ ತೀವ್ರವಾದ ಹಾಗೂ ಕಹಿಯಾದ ಶತ್ರುತ್ವವನ್ನೇ ಬೆಳೆಸಿಕೊಂಡರು. ಈ ಹಗೆತನವು ಹೆರ್ಝೋಗೆನಾರಾಷ್ ಅನ್ನು ಇಬ್ಭಾಗವಾಗಿಸಿತು, ಈ ಪಟ್ಟಣಕ್ಕೆ "ತಗ್ಗಿದ ಕತ್ತುಗಳ ಪಟ್ಟಣ" ಎಂಬ ಅಡ್ಡಹೆಸರು ಪ್ರಾಪ್ತವಾಯಿತು - ಅಪರಿಚಿತರು ಯಾವ ಕಂಪನಿಯ ಷೂಗಳನ್ನು ಧರಿಸಿದ್ದಾರೆಂದು ಜನರು ಕತ್ತು ಬಗ್ಗಿಸಿ ನೋಡುವುದನ್ನು ಪರಿಪಾಠವಾಗಿಸಿಕೊಂಡಿದ್ದರು.